הוועדה המיוחדת למאבק בנגעי הסמים והאלכוהול, כנסת 20, פרוטוקול מספר 136, 2018-12-24 10:07

תמר זנדברג: בוקר טוב, אני מתכבדת לפתוח את ישיבת ועדת הסמים והאלכוהול של הכנסת.

תמר זנדברג: זו בעצם ישיבת מעקב אחרי נושא שאנחנו עוקבים אחריו באופן שוטף וקבוע במהלך כל הקדנציה, וזה טיפול והתנהלות היק"ר, היחידה לקנאביס רפואי במשרד הבריאות.

תמר זנדברג: האמת שזה לא סוד שזה נושא שבאמת מלווה אותנו ממש לדעתי מהיום הראשון כאן בוועדה על הרבה מאוד בעיות בירוקרטיה, זמינות, טיפול, יחס וכו'.

תמר זנדברג: אנחנו כאן בוועדה גם ליווינו את ההכרזה על הרפורמה ותחילת הניצנים, אם אפשר לקרוא לזה ככה, תרתי משמע, של הרפורמה.

תמר זנדברג: לדעתי כבר למעלה משלוש שנים אם אני לא טועה - -

קריאה: 27 ביולי 2015.

תמר זנדברג: שלוש וחצי שנים, ללא ספק כבר זמן - - - כבר הולכת לגן עירוני.

תמר זנדברג: ועדיין אני כל פעם הייתי מסיימת את אחת הישיבות לאורך השלוש שנים וחצי האלה באיזה נימה אופטימית שהנה יש שינוי ואנחנו על ספו של, וטוב בעולם החדש זה כבר לא יקרה וזה חוליים וזה חבלי לידה וכו' וכו'.

תמר זנדברג: ואז עוברים כמה חודשים וממשיכות להצטבר תלונות ודיווחים ובעצם מצב שאנחנו רואים שאפשר לקרוא לזה מה שהיה הוא שקיים.

תמר זנדברג: וצריך לזכור שמדובר כאן במטופלי הקנאביס הרפואי שהם אנשים חולים, אנשים שזקוקים למזור, זקוקים לתרופה, זקוקים למרפא, שמאוד מאוד עוזר להם.

תמר זנדברג: וההתמודדות עם הקושי הבירוקראטי והמנהלתי וכל המעטפת שסביב השימוש בתרופה עצמה הוא בעצם קושי נוסף על קושי ראשון שנגרם בגלל המחלה ובגלל המצב הבריאותי עצמו.

תמר זנדברג: כך שעל אחת כמה וכמה יש לנו עניין ואינטרס להקל לפחות בתחום הזה שבו אנחנו יכולים לדאוג שדברים לפחות יתנהלו כמו שצריך, וזה דבר שהוא נכון לכל שלב של הרפורמה.

תמר זנדברג: זאת אומרת, זה בכלל לא משנה, יש באמצע עשרות אלפי אנשים כבר, ותיכף נשמע מספר מדויק, אני יודעת שהוא כל הזמן עולה, אני באמת מזמן לא התעדכנתי.

תמר זנדברג: אבל ללא ספק כבר עשרות אלפי אנשים שנסמכים באופן יום-יומי, שיטתי, רציף, על טיפול רפואי מאושר בסמכות וברשות מדינת ישראל שאין חולק על יעילותו, שיש קונצנזוס רחב על הצורך בו ועדיין, לצערי הרב ולצערנו הרב, הוא כל הזמן נתקל בקושי אחרי קושי אחרי קושי.

תמר זנדברג: ובגלל זה אנחנו מקיימים כאן את הדיון והוועדה עוקבת אחרי הנושא כדי להסיר חסמים, כדי לפתור קשיים וכדי לפקח, שזה חלק מהעבודה שלנו, על העבודה של משרד הבריאות.

תמר זנדברג: בלי עיכובים מיותרים אני אעבור למבקשי רשות הדיבור.

תמר זנדברג: יש כאן רשימה דיי ארוכה, אני חייבת לומר.

תמר זנדברג: לפני שאני אקריא אותה אני אציין לפרוטוקול שלפי סעיף 120 ד' 1 (ג) לתקנון הכנסת השמות של כל מי שביקש או יבקש לחסות את שמו, כלומר שהשם יהיה חסוי ולא יופיע בפרוטוקול, כדי שלא יגרם לו או לזולתו נזק, יהיו חסויים ולא ירשמו בפרוטוקול.

תמר זנדברג: ואם מדובר על קטינים או חסרי ישע אז זה לפי סעיף 120 ד' 1 (ב) לתקנון הכנסת.

תמר זנדברג: אז אנא, מי שמעוניין, וזה נכון לאזרחים ואורחים, זה לא נכון, כמובן, לנושאי תפקיד או נבחרי ציבור, כמובן, אבל גם לא לנושאי תפקיד מטעם משרדי הממשלה.

תמר זנדברג: אבל אזרחים, אורחים שרוצים לשתף אותנו וששמם יהיה חסוי בפרוטוקול נא ציינו זאת בתחילת הדברים.

תמר זנדברג: יש פה שורה לא קצרה של מטופלים.

תמר זנדברג: נתחיל איתכם.

תמר זנדברג: אני מבקשת, לפנים משורת הדין, בדרך כלל אני נותנת לנציג אחד מכל אירוע.

תמר זנדברג: בגלל שהדיון הזה עוסק במטופלים ומיועד למטופלים אז אני אתן פה לשורה ייצוגית של אלה שביקשו אבל אני מבקשת דקה מכל אחד.

תמר זנדברג: לתת את עיקרי הדברים, יש לנו פה באמת שורה ארוכה.

תמר זנדברג: פשוט אם כל אלה ידברו וכל אחד ידבר 10 דקות אז בזה יסתיים הדיון ולא יהיה לנו זמן לשמוע את אנשי המקצוע ואת משרד הבריאות שבסוף מהם אנחנו רוצים תשובות.

יהודה גליק: תני גם לכאלה שאף פעם לא דיברו בוועדה כי יש פה כאלה שכבר שמענו אותם.

תמר זנדברג: אוקיי.

תמר זנדברג: אז אני אקריא את השמות של מי שביקשו ונשתדל לתת איזה טעימה מכל אחד כדי שנוכל להתמקד בדברים.

תמר זנדברג: אנחנו הכנו לקראת הדיון הזה רשימה של הבעיות שעלו אצלנו לקראת הדיון, בפניות שהתקבלו וכו' כדי שנוכל להתייחס אליהם באופן מסודר.

תמר זנדברג: אבל נתחיל מהנציגים.

תמר זנדברג: דקה לכל אחד, אחרי זה נעבור לארגונים.

תמר זנדברג: כולם רשומים אבל פשוט אלה יהיו הראשונים.

תמר זנדברג: אז עורך דין לביא ליאור, בבקשה.

ליאור לביא: שלום.

ליאור לביא: אני חולה אונקולוגי ואני נמצא פה היום במלחמה על החיים שלי.

ליאור לביא: אני בא ממשפחה פטריוטית, כל המשפחה קצינים, הילד שלי היה בצוללות, אבא שלי אלוף משנה, אחים שלי קצינים, אני הייתי ממונה על התביעה הצבאית בעזה ואיו"ש, הייתי התובע של אחמד יאסין וכל אלה.

ליאור לביא: אני פטריוט ישראלי בכל רמ"ח אבריי, אני גאה להיות כזה, אבל אני בוש לומר שגורמים בכירים במשרד הבריאות מכנים אותי היום מסטול.

ליאור לביא: אני גאה לומר שהרופאים שניתחו אותי, האונקולוגים שטיפלו בי הם מלאכים.

ליאור לביא: אני בוש לומר שמאז שחליתי קשה לי להבין את המדינה שלי, למה היא מונעת ממני, המדינה שאני כל כך אוהב, את סם החיים שאני זקוק לו לצד הטיפול הקונבנציונלי.

ליאור לביא: אני לא מבין למה היק"ר מתעקש למנוע ממני את הטיפול הרפואי שאני צריך.

ליאור לביא: למה אני צריך לבוא למרפאת כאב ולשקר כי אם אני אומר שאני צורך שמן - - - יזרקו אותי מהמדרגות.

ליאור לביא: אם אני אבוא ואומר יש לי דיכאון, אני בלילה לא ישן יתנו לי.

ליאור לביא: למה, למה אני צריך לשקר?

ליאור לביא: אדם שבחיים שלי לא שיקרתי.

ליאור לביא: כשהייתי חולה המשפחה שלי קנתה במירכאות סמים, קנתה לי קנאביס בלי שידעתי.

ליאור לביא: כשחזרתי לעצמי אחרי שגמרתי את הטיפולים אמרתי למשפחה שלי, אני אזרח שומר חוק, אני אקח רק מה שהרישיון מתיר לי, גם אם זה יהרוג אותי.

ליאור לביא: אני לא אפר חוק במדינה הזאת, אתם תפסיקו לקנות לי, אני רק מה שיתנו לי ברישיון.

ליאור לביא: וגם אם זה יהרוג אותי ככה אני אתנהג.

ליאור לביא: אני לא מבין למה מנהל מרפאת כאב, וזו עדות שיש לי, אני גם עורך דין במקצועי, מסוגל להכניס מטופלת בת 80 בלי ליווי רפואי, הוא מסרב להכניס לה ליווי רפואי בניגוד מוחלט לחוק זכויות החולים ומכניס אותה לחדר, צועק עליה את מסוממת, את רוצה להתפנן עם המשפחה שלך ולכן את מבקשת הגדלת מינון.

ליאור לביא: אני לא למה אני באתי לאותה מרפאת כאב, רופאה הייתה מוכנה לתת לי 60 גרם לחודש, להתחיל, כי אני לצערי מטופל חדש.

ליאור לביא: מנהל המרפאה טלפונית מנהל איתה משא ומתן כדי להוריד לי, הוא לא מכיר אותי, בחיים לא ראה אותי, אבל הוא יודע שהוא צריך להוריד אז הוא מנהל משא ומתן עם הרופאה שראתה אותי, מוריד לי ל-40.

ליאור לביא: והוא כבר מאשר לי 40 חסר תקדים בפעם ראשונה, היק"ר מוריד לי ל-30.

ליאור לביא: למה?

ליאור לביא: מישהו ראה אותי?

ליאור לביא: מישהו יודע מה המחלה שלי - -

תמר זנדברג: סליחה שאני מפסיקה אותך.

תמר זנדברג: קודם כל תודה שאתה משתף אותנו וזה בטוח לא קל לשמוע את הדברים וזה בטוח רק פרומיל מהתחושה הקשה והחוויה הקשה שלך.

תמר זנדברג: פשוט על מנת שאנחנו נוכל להגיע לשורש העניין אני רוצה לשאול, הבעיה שאתה מעלה היא בעיקרה בעיית מינון?

ליאור לביא: לא, היא כל הבעיה של הרפורמה.

ליאור לביא: הרפורמה - -

תמר זנדברג: תנסה בנקודות להגיד לנו איפה אתה נתקל בדברים שהם - -

ליאור לביא: קודם כל יש לנו נייר עמדה, הקמנו מטה מאבק של החולים במחלות הקשות.

ליאור לביא: יש לנו נייר עמדה שמפרט הכל בדיוק.

ליאור לביא: היום מתחילים ברפורמה שבעצם הרפורמה הזאת by definition היא הופכת את כל הסיפור הזה לאקמול שמנסה לרפא סרטן מפני שיש 100 סוגים של זנים של קנאביס רפואי, יש פרוטוקולים מה מטפל במה, אבל אנחנו לא יודעים מאיפה הגיע מוצר המדף בסופר פארם, מה האיכות שלו ומה הזנים.

ליאור לביא: זאת אומרת, שאני מסוגל לצרוך אותו וזה בכלל לא מתאים לי, זה יעשה לי נזקים במקום שיעזור לי, מפני שאין זנים, אין ריכוז מינונים.

ליאור לביא: יש המון חוליים במערכת, היום יש שישה אנשים מנהלים שנותנים לחולים אונקולוגיים רישיונות.

ליאור לביא: זה לא מספיק.

ליאור לביא: מה עושים אנשים שלא נמצאים בקרבת בתי החולים האלה, מה הם עושים?

ליאור לביא: הם באים למלאך ניר מאילת, ומי לא יודע איפה, ונלחמים על החיים שלהם.

ליאור לביא: למה?

ליאור לביא: כי אין להם בית חולים ליד.

ליאור לביא: זאת אומרת, העוול פה הוא כזה גדול, ואני כבר לא מדבר על התנהלות, אני כבר לא מדבר על זה שאני צריך לפתוח טלוויזיה במוצאי שבת ולשמוע את היועץ הרפואי של היק"ר קורא לנו מסטולים.

ליאור לביא: אני נראה למישהו פה מסטול?

ליאור לביא: אנחנו הקמנו לכן מטה, לא עוד נשתוק, החולים הקשים לפחות, יותר לא נשתוק.

ליאור לביא: יש לנו סדרת צעדים מתוכננים, אנחנו לא נפרט פה את הכל.

ליאור לביא: משפטית, ציבורית, אף אחד לא יוכל עלינו, אנחנו נלחמים על החיים שלנו, אין לנו מה להפסיד.

ליאור לביא: ומעכשיו לא נשתוק.

תמר זנדברג: תודה.

תמר זנדברג: ניר יופטרו.

ניר יופטרו: שלום קוראים לי ניר.

ניר יופטרו: אני נכון להיום בבוקר מלווה 362 חולי סרטן במדינת ישראל שמטופלים בעזרת שמן קנאביס.

ניר יופטרו: לצערי בשנתיים האחרונות שכלתי למעלה מ-200 מטופלים בקנאביס שכל מה שהם מבקשים זה לטפל בעצמם בשמן ריק סימפסון שעד שנת 2014 חולק דרך הספקים, דרך תיקון עולם.

ניר יופטרו: בהחלטה שרירותית לחלוטין שאנחנו עדיין לא ראינו את המסמך המדעי שמגבה אותה הופסקו הריכוזים מעל 30% במדינה.

ניר יופטרו: אין לזה אח ורע בעולם, אנחנו המדינה היחידה שמגבילה את הריכוזים לכאלה ריכוזים נמוכים שהם לא באמת עוזרים לחולים, אפילו לא בכאב.

ניר יופטרו: יש המון המון חולים במדינה שנאלצים להוציא עשרות אלפי שקלים בחודש רק בשביל להפסיק לעצמם את הכאבים כי היחידה לקנאביס רפואי פשוט מתנגדת בכל תוקף לעניין הזה שנקרא שמן בריכוז גבוה.

ניר יופטרו: אנחנו באמת מבקשים דבר אחד פשוט – דוח רעילות מאגף הרוקחות.

ניר יופטרו: מה המינון שיכול לגרום לנו נזק.

ניר יופטרו: אנחנו יודעים לפי פרופסור רפאל משולם שמינונים של 1500 מ"ג ביום יכולים לעזור לגידולים סרטניים.

ניר יופטרו: אגף הרוקחות לא נותן לנו אפילו את ה-5 מ"ג ביום לצורך העניין.

ניר יופטרו: אנחנו מבקשים באמת לדעת מה המניעה בריכוז מעל 30% כמו בכל המדינות הנאורות בעולם היום.

תמר זנדברג: תודה.

תמר זנדברג: רועי לוי.

רועי לוי: שלום.

רועי לוי: אני מטופל בקנאביס רפואי וכאב.

רועי לוי: אבל לי אין שעון חול על הראש.

רועי לוי: אני רוצה לדבר על החולים האונקולוגיים.

רועי לוי: אח של חברה שלי אתמול נפטר מסרטן.

רועי לוי: אני רוצה לדבר על הקושי של חולים אונקולוגיים - -

תמר זנדברג: קודם כל אני משתתפת בצער בשם כולם.

רועי לוי: אני מדבר על הקושי של חולים אונקולוגיים לנגישות לתרופה והמינון שנותן להם מזור לכאב.

רועי לוי: סעיף 3.5 לנוהל 106 הלא חוקתי בעליל שמפלה חולים אונקולוגיים, יש שישה בתי חולים בארץ שיש להם מנהל שמוגדר על ידי היק"ר לתת מינון מעל 100 גרם לחולים אונקולוגיים חריגים שצריכים זאת.

רועי לוי: יש רק שישה בתי חולים בארץ שיש להם את המנהל הנשגב שיכול לרשום את האישור הזה.

רועי לוי: מה קורה לחולה אונקולוגי בבית חולים מספר שבע שלא יכול לבוא ולהגיד - -

יהודה גליק: בתי החולים זה במרכז.

יהודה גליק: זה בילינסון, איכילוב, תל השומר, הדסה עין כרם, זכרון מנחם – זאת אומרת חמשה מתוך השישה הם בירושלים-תל אביב.

רועי לוי: זאת אפליה.

רועי לוי: זאת אומרת, חולה מספר שבע לא יכול לבוא בגדרי הסעיף כי הסעיף מגביל אותו רק אם הוא מטופל בבית החולים.

רועי לוי: מה קורה – יש לנו עכשיו 100,000 חולי סרטן במדינת ישראל, לפי הדוחות של היק"ר נאמר שרק ל- 3000 חולי סרטן יש אישור לקבל קנאביס רפואי.

רועי לוי: כל שנה מתים לנו 10,000 חולי סרטן.

רועי לוי: הווה אומר שרק ל-3% מתוך כל חולי הסרטן יש אישור לקנאביס רפואי.

רועי לוי: מה זה אומר?

רועי לוי: 10,000 מתים כל שנה, 10.000 שיש להם לפי היק"ר כאב ממקור סרטני, יש להם, מן הסתם, מקבלים כימו בסוף חייהם והם לא מקבלים אישור רפואי.

רועי לוי: למה?

רועי לוי: כי הסעיף 3.5 הוא לא חוקתי, זאת אפליה במדינת ישראל, צריך לשנות אותו.

תמר זנדברג: תודה.

תמר זנדברג: אורין פנסו.

אורין פנסו: שלום.

אורין פנסו: צריכה להירגע מהדברים שרועי אמר.

אורין פנסו: אני אורין, אני בת 34.

אורין פנסו: אני פה בפעם השלישית, אני חולה בסרטן.

אורין פנסו: לצערי אני כאן במקום להתעסק בחיים שלי ולמצוא את התרופות שגם משרד הבריאות לא נותן לי.

אורין פנסו: אני מוצאת את עצמי נאבקת בשביל עצמי ובשביל החברים שיושבים פה לצידי.

אורין פנסו: אנחנו נאבקים כל יום על החיים שלנו מבלי הבירוקרטיות המטומטמות של משרד הבריאות והיק"ר, סליחה על הביטוי.

אורין פנסו: אני חולת סרטן אחרי השתלת מח עצם פעם שנייה.

אורין פנסו: יש לי שני סרטנים בגוף.

אורין פנסו: אני מטופלת בקנאביס רפואי כבר חמש שנים.

אורין פנסו: אני נטרלתי את עצמי מהכימו לפני שנה וחצי כשהחלטתי שאני אך ורק מטפלת בעצמי בשמן קנאביס, שמן ריק סימפסון, ומאז אני לא לוקחת שום תרופות, שום משככי כאבים, שום תרופות תומכות כמו סטרואידים.

אורין פנסו: אני יכולה להגיד לכם שבשנה הראשונה לפני שלוש שנים כשעברתי השתלת מח עצם אני שלושה חודשים הייתי בבידוד.

אורין פנסו: ויסכימו איתי אנשים שחולים שהמחלה הזאת כל כך כואבת, אם פיזית ונפשית, והעננה הזאת שמרחפת מעלינו של המוות – אז אני יכולה להגיד לכם באופן אישי וגם בשם כולם אנחנו לא מפחדים למות, אנחנו מפחדים למות בסבל וייסורים.

אורין פנסו: כי כל המחלות האלה זה סבל וייסורים אחד גדול.

אורין פנסו: אז אם ד"ר מיכאל דור מרשה לעצמו בטלוויזיה, פריים טיים, להגיד: מי שמעשן יותר מ-3 גרם הוא מסטול 24 שעות ביממה אז אני מזמינה אחד-אחד אליי הביתה להגיע ולראות כמה אני צורכת ושום דבר לא עוזר לי.

אורין פנסו: אני נפגעת כימו.

אורין פנסו: בגלל טיפולי הכימותרפיה שעברתי בסרטן שד קיבלתי לוקמיה וזה כתוב כסרטן משני לטיפולי הכימותרפיה שעברתי.

אורין פנסו: ומשרד הבריאות שהכניס לי את הכימותרפיה לא תהה, לא שאל, אולי אני יכולה למות בכלל ממחלה אחרת.

אורין פנסו: אף אחד לא הסביר לי שאני יכולה לחלות בלוקמיה ולעבור השתלת מח עצם.

אורין פנסו: היום אני משותקת בחצי גוף, הדבר היחיד שזז אצלי כמו שצריך זה הכפות רגליים.

אורין פנסו: הלוואי והייתי נותנת לכולכם ללחוץ לי את היד ולהבין עם מה אני מתמודדת.

אורין פנסו: הגוף שלי כמו בטון, כמו השולחן הזה, עם זה אני מתמודדת.

אורין פנסו: ואם אני מבקשת מהיק"ר או ממשרד הבריאות 600 ו-800 מ"ג CBD זה לא כי אני רוצה להיות מסטולה, כי CBD זה לא חומר ממסטל.

אורין פנסו: אני לא הולכת לקחת את ה-THC בשביל חפלות עם חברים, אני לא יוצאת בכלל מהבית.

אורין פנסו: איזה בילויים?

אורין פנסו: הבילוי היחיד שלנו זה בתי חולים, לעבור מאיכילוב לתל השומר ולקבל ייעוץ וטיפולים.

אורין פנסו: אני צריכה לקבל תרופה, אני מחפשת תרופה, הנה אולי אני אפתח את זה בפורום הזה, גליבק, חברים, בסל התרופות הוא לא קיים.

אורין פנסו: 18,500 דולר אני צריכה תרופה בחודש שמשרד הבריאות לא מממן לי.

אורין פנסו: אז למי עוד אני אפנה?

אורין פנסו: באיזה מדינה אני חיה?

אורין פנסו: אם מדברים פה על צבא אני באה מבית צבאי.

אורין פנסו: אח שלי מג"ד בקרבי, שומר עלינו יום יום בתוך המקומות הכי אפלים.

אורין פנסו: אני שלוש שנים שירתי בצבא והייתי בקבע וראיתי מחבלים.

אורין פנסו: אני אומרת לכם, אני לא מאחלת את הסבל והייסורים האלה גם לא למחבלים.

אורין פנסו: אני אומרת לכם חד וחלק גם מה שההורים שלי כל יום שומעים – לפני 24 שעות נפרדנו מהגיס לעתיד של הבחור הזה, הוא הלך לעולמו בסבל וייסורים.

אורין פנסו: הדבר היחיד שאני אומרת לכם, ואני גם אמרתי להורים שלי, שברגע שיגיע היום שלי, שאני אצטרך ללכת מהעולם הזה אף לא מורפיום ולא אוקסיקוד ייכנס לי לגוף.

אורין פנסו: תנו לי 10 גרם שמן ריק סימפסון ואני לא רוצה לקום.

אורין פנסו: לא רוצה לקום כדי לחוות את הסבל הזה.

אורין פנסו: אנחנו עוברים מהבוקר עד הלילה פלוס הלילות שאנחנו לא ישנים וחולמים שאנחנו כבר מתחת לאדמה.

אורין פנסו: אתם לא יכולים למנוע מאיתנו תרופה.

אורין פנסו: זו תרופה גם את זה לא מרפא את הסרטן.

אורין פנסו: זה מונע מהכאבים, מהתופעות לוואי, אני לא יוצאת מהבית בלי שאני מקיאה פעמיים אז למה, למה אני צריכה לבקש מרשם לפראמין שאני לוקחת אותו, מושכת אותו מהרופאה רק כדי לתת לה קרדיט ואני זורקת אותו בבית או תורמת אותו.

אורין פנסו: אני לא משתמשת לא באוקסיקוד, לא מופריום, לא פראמין, כלום.

אורין פנסו: אני לא רוצה גם לקחת את התרופה הזאת, גליבק, שמציעים לי ב-18,500 דולר.

אורין פנסו: אני רוצה לקחת גרם ביום שמן כדי שהשרירים שלי יוכלו לתפקד, שאני אוכל ללכת, שאני אוכל לקום בבוקר כדי לצעוד עוד כמה צעדים.

אורין פנסו: זה לא מובן מאליו שאנחנו נמצאים פה, זה לא מובן מאליו שבנאדם עם גרורות בראש יושב פה.

אורין פנסו: זה לא מובן מאליו שבנאדם שאיבד את החבר שלו יושב פה.

אורין פנסו: זה לא מובן מאליו, אנחנו צריכים לצאת מהבועה הזאת.

אורין פנסו: כמו שאמרת בהתחלה, אנחנו מטופלים, אנחנו חולים, אי אפשר להתייחס לכל העולם כמו שאתם קוראים לו סוחרים.

אורין פנסו: אני לא יכולה להיכנס לרופא במרפאת כאב בבילינסון ושהוא יקרא לנו סוחרים או נרקומנים, זה לא יתכן.

אורין פנסו: מי אלה הרופאים?

אורין פנסו: הם נגדנו, הם בעדנו, מי אלה?

אורין פנסו: מי אלה משרד הבריאות, מי אלה היק"ר, מי זה מיכאל דור?

אורין פנסו: מחר יכול להיות לו סרטן ואני רוצה לראות מה הוא יעשה אם יגידו לו שהתרופה היחידה זה קנאביס רפואה.

אורין פנסו: אם יגידו לו שזה הדבר היחיד שיציל אותך מבחילות ומהקאות ומסבל ומכל החרא שאתה עובר זה הדבר היחיד שיעזור לך אז מה הוא יעשה, מה הוא יעשה?

אורין פנסו: הוא לא ייקח את זה?

אורין פנסו: הוא ייקח את זה ויהיה לו גם 200 גרם ואף אחד לא ידבר איתו כי הוא יושב לידם.

אורין פנסו: אז אם הוא לא ראה אותי ולא לחץ לי מעולם על הידיים שלי ועל הגוף שלי וראה את הסבל שלי איך הוא מסוגל לבוא ולהגיד לי אנחנו חותכים במינונים, לא יכול להיות שאת צורכת כמות כזאת גדולה.

אורין פנסו: אז אני מורחת את הקנאביס הזה כמשחה על הגוף, כשמן על הגוף, אני צורכת אותו כשמן, כקפסולות ואני מעשנת.

אורין פנסו: ואני מעשנת 120 גרם בחודש.

אורין פנסו: ויקום האחד שיגיד לי שאני מסטולה דקה אחת ביום ואני רוצה לראות אותו.

אורין פנסו: אני מנהלת עסק, יש לי 80 עובדות, 80 לקוחות, אני מנהלת את העסק הזה מהבית ואני לא מסטולה גם לא דקה.

אורין פנסו: מתה להיות מסטולה, חולמת על הרגע הזה לקבל סטלה.

אורין פנסו: הסטלה הזאת הולכת לכאבים שלי, למה שהגוף שלי צריך כי לשם זה חודר.

אורין פנסו: אז אל תקראו לנו מסטולים כי מסטולים אנחנו לא.

אורין פנסו: תודה.

תמר זנדברג: תודה רבה.

תמר זנדברג: נטע קובלסקי.

נטע קובלסקי: חיבוק גדול לאורין.

נטע קובלסקי: אני פה כנציגת חולי הכאב.

נטע קובלסקי: כיום בשנת 2019-2018 ישנם כ-30,000 מטופלי קנאביס בהתוויות שונות.

נטע קובלסקי: מעל ל-18,000 מטופלים בהתוויות כאב שזה כמעט 50% מכמות המטופלים שקיימים כרגע בכל היחידה.

נטע קובלסקי: תחת המושג התוויות כאב היום במדינת ישראל עומדים חולי CRPS, פיברומיאלגיה, קרוהן ואנדומטריוזיס.

נטע קובלסקי: שאנדומטריוזיס ופיברומיאלגיה בכלל לא בהתוויות הקנאביס הרפואי.

נטע קובלסקי: ונלחמים ונאבקים - -

יהודה גליק: מה זה לא בהתוויות, אני לא הבנתי, סליחה.

נטע קובלסקי: פיברומיאלגיה לא נחשבת כהתוויה, אי אפשר לקבל עליה קנאביס רפואי.

נטע קובלסקי: עם זאת, אפשר כמובן להגיש בקשה.

נטע קובלסקי: רוב הבקשות מסורבות ואתה צריך להגיש בקשת ערר בשביל שיאשרו לך את זה.

יהודה גליק: אז מה בהתוויה כן - -

נטע קובלסקי: CRPS וקרוהן.

קריאה: CRPS זה תסמונת הכאב העצבי.

יהודה גליק: פיברומיאלגיה לא - -

נטע קובלסקי: היא לא ואנדומטריוזיס ששתיהן נחשבות למחלות כאב כרוניות והן לא בהתוויות.

נטע קובלסקי: ואנחנו, אני כמנהלת עמותת גוונים של סגול לקידום זכויות חולי פיברומיאלגיה נאבקת כבר למעלה משש שנים שיכניסו את הפיברומיאלגיה להתוויות ולא מכניסים.

נטע קובלסקי: כל פעם אומרים, איגוד הרמטולוגים לא מסכים, אחר כך אומרים היק"ר לא מסכים, אחר כך הם אומרים, עושים ביניהם פינג-פונג.

נטע קובלסקי: היום בשביל לקבל במדינת ישראל רישיון לחולה כאב עבור קנאביס רפואי משרד הבריאות דורש בנוהל 106 טיפול רציף במרפאות כאב של למעלה משנה, שבמציאות זה לא קורה.

נטע קובלסקי: זאת אומרת שבמציאות חולה פיברומיאלגיה או קרוהן או כאב לא באמת צריך לעבור את השנה במרפאת כאב.

נטע קובלסקי: והוא דורש מיצוי תרופתי של לפחות חמש תרופות אופיאטיות ממכרות כגון: מורפיום, מטאדון, אוקסיקונטין, ליריקה ועוד רבים ממשפחת האופיאטיים שגורמים לתופעות לוואי רבות ומחרידות שמורידות את איכות חייו של המטופל ומביאות את החולה למצבי קיצון של חוסר שינה, חוסר תיאבון, דיכאון, חוסר תפקוד בשל סחרחורות ובחילות ואף מוות כתוצאה של דיכוי נשמתי והתאבדות.

נטע קובלסקי: אנשים מגיעים לסף של התאבדות עקב חוסר היכולת שלהם להכיל גם את הכאב, גם את חוסר ההתייחסות של הממסד ומההתמכרות של הכדורים והכאבים שהכדורים גורמים.

נטע קובלסקי: ובכל זאת בכל פעם מחדש בוחרים הרופאים ומשרד הבריאות לתת טיפול זה כקו ראשון, את הטיפול של הכדורים מאשר את הטיפול בקנאביס רפואי שידוע במחקריו גם בעולם.

נטע קובלסקי: וגם פה בארץ כבר הגדילו לעשות באיכילוב וג'ורג' חביב, הרמטולוג שעשה את זה בנתניה, שני מחקרים בנוגע לטיפול בכאב, טיפול אפקטיבי עם קנאביס בכאב.

נטע קובלסקי: הוא אינו יוצר התמכרויות ואף מפחית את כל שאר תופעות הלוואי כגון הפסקת בחילות, עלייה במצב הרוח ועוד רבים התסמינים החיוביים שמופיעים אצל מטופלי הכאב בשימוש בקנאביס עד כדי שיפור משמעותי באיכות החיים והתמודדות עם הכאב של המטופל בין אם ממקור עצבי או ממקור לא ידוע.

נטע קובלסקי: ידוע ואף הוכח כי מטופלים שהשתמשו בקנאביס הפסיקו את צריכה התרופות האופיאטיות ותרופות בכלל בשל המזור שנתן להם הקנאביס למצבם הבריאותי.

נטע קובלסקי: זה כבר ידוע, לפי דעתי, לפני שלוש שנים בערך כשעוד מכבי עשתה את המחקר.

קריאה: זה יותר משלוש שנים, הרבה יותר.

ליאור לביא: זה מ-2014, מחקר שנגנז.

קריאה: תמר הייתה בוועדה באותו יום, אני זוכר.

נטע קובלסקי: כמו כן, יש פה את המחקרים, אם תרצי, כמובן, אנחנו נשמח להעביר אלייך.

נטע קובלסקי: בשל כל הדברים האלו אנחנו חולי הכאב, כל חולי הכאב, דורשים התייחסות של משרד הבריאות וסגן שר הבריאות הרב ליצמן לדברים הבאים: קנאביס לטיפול בכאב כקו ראשון או אחרון או אמצעי או מה שנראה להם עבור מטופלי הכאב.

נטע קובלסקי: תחילת מינון – תחילת מינון הגיוני ונורמלי, מינון של 20 גרם לחולה שמקבל היום 300 או 400 או 600 מ"ג ליריקה, לא הגיוני שיתחיל ב-20 גרם קנאביס.

נטע קובלסקי: בואו תראו לי רגע את השוויון וביניהם בואו נשים את האמת על השולחן ונבדוק באמת מה יותר עוזר אם זה ליריקה שגורמת לנזקים מוחיים ועצביים, למרות שהיא אמורה לטפל בזה, או קנאביס שמאוד אומר למצבים עצביים ולא עושה שום נזק.

קריאה: זה בדיוק הקטע, שאין להם דוח רעילות.

נטע קובלסקי: בדיוק.

נטע קובלסקי: וכמו כן, כמו שבאמת חברינו ביקשו להחזיר את שם RSO למדפים.

נטע קובלסקי: גם לנו, חולי הכאב - -

קריאה: יש בחברת שיח.

תמר זנדברג: כל אחד בתורו, שנשמע, בואו תכבדו את האורחים.

תמר זנדברג: בבקשה.

נטע קובלסקי: השמן RSO להחזיר אותו חזרה, שלא נצטרך לחפש את עצמנו איך להכין, מה להכין, להיות עבריינים ולגרום למישהו להיות עבריין בשבילנו.

נטע קובלסקי: ודוח הרעילות כמו שאמרנו.

נטע קובלסקי: וכמובן, יש המון סעיפים בחוק זכויות החולה כמו סעיף 8 למשל, שבעצם מדבר על זה שחולה יכול להמשיך את הטיפול שלו בכל מקום אצל כל רופא אחר – זה לא מתקיים.

נטע קובלסקי: זאת אומרת, שאם עכשיו חולה קיבל רישיון דרך רופא פרטי שהוא היה צריך לשלם לו 1400 שקל רק בשביל שהוא ימלא לו את הבקשה והוא צריך עכשיו לחזור לחידוש והוא מחפש רופא דרך הקופה שלו הוא לא יכול למצוא את זה.

נטע קובלסקי: וזה פשוט עבירה פלילית.

נטע קובלסקי: זו עבירה וזה חוסר עמידה בחוק זכויות החולה.

נטע קובלסקי: תודה לך.

תמר זנדברג: תודה נטע.

תמר זנדברג: יאנה קוקולייב.

יאנה קוקולייב: בוקר טוב לכולם.

יאנה קוקולייב: אני יאנה, אני אחות לאוטיסט, דוד, בן 22, מטופל בקנאביס רפואי כבר שנתיים.

יאנה קוקולייב: הוא אוטיסט אחד מתוך כ-1300 אוטיסטים שמטופלים כיום בקנאביס רפואי.

יאנה קוקולייב: את האישור לקנאביס הרפואי הוא קיבל במסגרת ניסוי שהשתתפנו בו - -

יהודה גליק: את מטפלת בו או שאת - - - לא הבנתי.

יאנה קוקולייב: אני אחותו ואפוטרופסית שלו.

יאנה קוקולייב: בעקבות הניסוי הזה הוא קיבל את הרישיון, שנתיים הוא מקבל את הקנאביס.

יאנה קוקולייב: ודוד השתנה מהקצה אל הקצה.

יאנה קוקולייב: כל השנים במשך 15 שנה הוא היה מקבל תרופות פסיכיאטריות קונבנציונליות שדיכאו אותו בכל מובן אפשרי מבחינה התנהגותית, מבחינה בריאותית.

יאנה קוקולייב: בזמן שהוא לקח את התרופות דוד שקל כ-130 קילו, לפני חודשיים הוא הפסיק לקחת את התרופות והוא ירד כבר 25.

יאנה קוקולייב: הוא קרא לי בשמי פעם ראשונה במסגרת הניסוי, מתי שהוא קיבל את הקנאביס הרפואי.

יאנה קוקולייב: הוא צוחק - - - הוא אף פעם לא קרא לי בשמי, הוא גם לא ורבלי כל כך אז בעקבות הקנאביס הוא התחיל גם לדבר יותר.

יאנה קוקולייב: הפסיק להיגעל מאוכל והרשימה עוד ארוכה.

יאנה קוקולייב: לפני כחודש ראיתי שהרפורמה נכנסת לפועל בשיא הכוח באפריל הקרוב.

יאנה קוקולייב: ואנחנו מפחדים מהרגע הזה, באמת.

יאנה קוקולייב: אני ואימא שלי מזועזעות מהאטימות שהרפורמה הזאת מפנה כלפי המטופלים, בין אם זה במחירים של התרופה, בין אם זה במינונים.

ליאור לביא: תוכלי לדבר על התוצאות של המחקר?

יאנה קוקולייב: כן.

יאנה קוקולייב: לפי מה שקראתי באינטרנט כ-86% מהמטופלים שהשתתפו בניסוי בשערי צדק הראו שיפור במצבם.

יאנה קוקולייב: אני גם עובדת במסגרת של אלו"ט וגם שם אני שומעת יום-יום סיפורים של שיפור במצב האוטיסטים.

יאנה קוקולייב: ויש לי רק בקשה אחת אליכם, בבקשה, אל תתנו לזה לקרות.

יאנה קוקולייב: אנחנו באמת אובדי אצות.

יאנה קוקולייב: זהו, זה מה שיש לי.

תמר זנדברג: תודה רבה.

תמר זנדברג: אבי בצון.

אבי בצון: בוקר טוב.

אבי בצון: אני אבי, אני אבא לילדון קטן בן חמש.

אבי בצון: בגיל שלוש הוא קיבל אפילפסיה אז ככה שיוצא שאני הנציג של האפילפסיה.

אבי בצון: עברנו שנתיים באמת מרורים שהילד הוגדר כאוטיסט, פיגור, עד שהוא לקח שמן קנאביס בפעם הראשונה, מטופל כבר שבעה חודשים, והפלא ופלא, ילד בריא, בלי פרכוסים.

אבי בצון: לא אוטיסט ולא מפגר, אמנם חינוך מיוחד כי הוא איבד שנתיים.

אבי בצון: ופה, אני לא יודע מי הנציג של היק"ר אבל אני בהחלט רוצה להאשים אותו.

אבי בצון: שנתיים הילד שלי - - - חשוב לי שהאנשים שנמצאים במערכת ידעו את התוצאות.

אבי בצון: במשך שנתיים הילד שלי איבד כל יכולת שהייתה לו.

אבי בצון: הוא היה בגיל שלוש אז היו לו הרבה יכולות – הוא יכול היה לקפוץ, הוא יכול היה לדבר במשפטים וכו', ושנתיים של תרופות הורידו לו ולקחו לו את כל היכולות שלו.

אבי בצון: המשפחה שלי כמעט התפרקה לגמרי באותה תקופה כי זה פשוט לחיות בחרדה.

אבי בצון: כולנו היינו בפוסט טראומה, אחר כך עברנו לטיפול כולל, כל האחים, כולם, טיפול פסיכולוגי.

אבי בצון: וכל זה בגלל נוהל 106.

אבי בצון: אין לי אמרה יותר ברורה שצריכה לעלות פה חד וחלק – 106 צריך להעלם חד וחלק.

אבי בצון: אף ילד לא צריך שנתיים להיעלם, שנתיים לחיות בתוך סמים קשים ביותר שנקראים דפילפט וקפרה ואלוהים ישמור מה עשו לו התרופות האלה.

אבי בצון: אבל אני מחויב.

אבי בצון: לא רק זה, אני עדיין מחויב לפי טופס 106 להרעיל את הילד שלי כל יום.

אבי בצון: אני הולך וקונה תרופה ואני מחויב להרעיל אותו, לתת לו כמות מסוימת מהתרופה כדי שיהיה רשום כי קנאביס הוא לא תרופה בלעדית.

אבי בצון: מה אני אעשה שהקפרה מלווה אותו שנתיים והיא עשתה לו רק רע?

אבי בצון: לא הפסיקה לו פרכוס אחד אלא הפרכוסים הפכו להיות יותר ויותר גרועים.

אבי בצון: למה אני צריך להמשיך לקנות את זה ולתת לו את זה.

אבי בצון: עכשיו אני צריך לבחור, או שאני עובר על החוק ולא נותן לו את זה ונותן לו רק את הקנאביס או שאני מתעלם מזה.

אבי בצון: מה אני עושה, אני מרעיל את הילד שלי, זו הדרישה של היק"ר.

אבי בצון: בנוסף יש לי עוד להגיד ליק"ר, אני ניסיתי לטלפן אליכם כל כך הרבה, צריך להמתין שעות.

אבי בצון: המענה שמקבלים הוא כל כך לא מקצועי וכל כך לא לגיטימי לתרופה.

אבי בצון: בין המהות שלכם למה שאתם מצהירים שזה לטיפול בקנאביס לבין המציאות זה נראה הפוך.

אבי בצון: נראה שאתם בקטע של מניעת קנאביס.

אבי בצון: אני יכול למנות פה כמה וכמה דברים שהיק"ר פוגע בנו כמטופלים.

אבי בצון: קודם כל נוהל 106, כבר אמרתי, הוא לא נותן לרופא לטפל אמפירית כלפי מטופל.

אבי בצון: רופא צריך לפעול לפי נוהל ולא לחשוב מה טוב לילד שלי, אלא מה מישהו הגדיר לו באיזה צורת טיפול.

אבי בצון: זה א'.

אבי בצון: ב' יש סוג מאוד חמור של הפחדת רופאים.

אבי בצון: רופאים פשוט מפחדים מהיק"ר.

אבי בצון: כשאני הגעתי לרופאה שלי וסיפרתי לה, הילד שלי גמול מתרופות, וזה גמילה, זה ממש גמילה מסמים, ארבעה חודשים גמלנו אותו מכל התרופות שליוו אותו שנתיים והובילו אותו לפח.

אבי בצון: והיא כל כך שמחה.

אבי בצון: היא ראתה אותו וזה היה ילד אחר.

אבי בצון: אבל פתאום היא נכנסה לפאניקה ואמרה לא, מה פתאום, אסור, היק"ר לא מרשה.

אבי בצון: אסור לגמול מכל התרופות שהזיקו לו במשך שנתיים, הוא חייב להישאר עם תרופה.

אבי בצון: אז היא השאירה לו משהו סימבולי.

אבי בצון: בעיניי זה לא הגיוני.

אבי בצון: בעיניי זה פחד של רופא לטפל בילד שלי.

אבי בצון: זה לא הגיוני.

אבי בצון: עזוב את הסבל שעברתי שנתיים, זה פשוט לא הגיוני.

אבי בצון: שלא נדבר על זה שהבן שלי עכשיו נמצא בשני זנים שאחד הולך להיעלם עכשיו ברפורמה.

אבי בצון: אז גם צמצום של זנים, גם דילול של כמויות לחולים.

אבי בצון: יש משהו שאתם מנסים לעשות לטובת החולים ולא רק למנוע את הטיפול?

אבי בצון: זו השאלה שלי.

אבי בצון: בינינו, כל הסיפור הזה של זליגה ושל מטופלים מסוממים – עם זה בית המשפט כבר הכריע בנושאים אחרים.

אבי בצון: נכים וקשישים שהיו מושקעים בביטוח לאומי בגלל שהיו רמאים וגניבות וזליגות וכו', בית המשפט קבע אסור לכם - - - אסור לכם לעשות להם בדיקות פולשניות וכו' בשביל למצוא את הרמאים.

אבי בצון: ואותו דבר אני קורא ליק"ר – לא, אסור לכם להתעלל בכולנו בגלל שיש כאלה שמזליגים.

אבי בצון: אתם רוצים לטפל בהם תעברו למשרד לביטחון פנים ותתחילו לעבוד שם.

אבי בצון: שם צריכים למנוע את הזליגה.

אבי בצון: עבריינים יש בכל תחום, לא מכיר תחום שלא ראיתי בו עבריינים.

אבי בצון: אבל אנשים חסרי ישע להתעלל בהם ככה?

אבי בצון: למנוע מהם את הכמויות שהם צריכים.

אבי בצון: אני באמת לא מוצא בזה היגיון.

אבי בצון: אני בטוח שהאנשים שעובדים ביק"ר הם אנשים טובים.

אבי בצון: אבל לרוע המזל הרבה פעמים אנשים טובים עובדים במערכת שלא רואה את טובת האנשים.

אבי בצון: קל לנו להיכנס לבירוקרטיה ולעבוד לפי הספר ולפגוע בהמון המון אנשים.

אבי בצון: אני חושב שזה חבל ואסור שזה יקרה.

אבי בצון: ופה אני קורא שני דברים לוועדה – אחד לבטל את נוהל 106 לחלוטין.

אבי בצון: רופא צריך לטפל בילד או באדם מבוגר, חולה סרטן, לפי אותו בנאדם, לא לפי נוהל שאיזה פקיד קבע, גם אם הפקיד הזה הוא רופא או פרופסור.

אבי בצון: הוא פקיד ביחס לאותו אדם שמטופל כרגע, הוא לא ראה אותו.

אבי בצון: והקריאה השנייה שלי, ה-CBD, אנחנו יודעים, המטופלים של האפילפסיה אין זליגות.

אבי בצון: למה?

אבי בצון: כי זה שמן CBD, אין מה לעשות עם זה, אף אחד לא יכול להיות מסומם מ-CBD.

אבי בצון: הגיע הזמן שהוועדה תעשה כל שביכולתה להוציא את ה-CBD קודם כל.

אבי בצון: אני מבין של-THC יש השפעות כאלה ואחרות שאפשר להגדיר אותן כסם, לא כסם, זה דיון אחר.

אבי בצון: קודם כל CBD יודעים שהוא לא.

אבי בצון: הילד שלי לא מסומם דקה.

אבי בצון: אין שום סיבה שהתרופה - - - כל הזמן אני עובר על החוק.

אבי בצון: אני משאיר אצל הסבתא בקבוק, מותר לי להשאיר אצל הסבתא בקבוק או שלילד אסור להיות אצל הסבתא?

אבי בצון: אז אני צריך להביא לסבתא בקבוק שהיא תיתן.

אבי בצון: שלא נדבר על הגן.

אבי בצון: אני לא יכול להשאיר אצל הגננות בניגוד לתרופות אחרות שאני יכול להשאיר את התרופה אצל הגננת שהילד מקבל.

אבי בצון: אני מפחד מהרגע שהוא יקבל התקף לא לידי כדי שחס וחלילה יקראו לאמבולנס.

אבי בצון: זה נשמע הגיוני?

אבי בצון: אני חי במציאות שאני לא מבין את ההיגיון שלה ואני קורא לכם, חבר'ה תתחילו לתקן את זה.

אבי בצון: אנחנו בני אדם והילד שלי הוא ככה, כזה קטן, אבל ברוך השם הוא בריא.

אבי בצון: אז למה אני לא כל כך שמח?

אבי בצון: אני שמח מאוד אבל עדיין משהו גדול מאוד מפריע לי שזה ההתנהלות שלכם.

אבי בצון: תודה רבה.

תמר זנדברג: תודה.

תמר זנדברג: ארגון הנכים, רוית בן ברוך וד"ר עמיחי תמיר.

תמר זנדברג: אז אחד מכם בבקשה בשם ארגון הנכים.

רוית בן ברוך: אני נפגעת פוסט טראומה עקב תקרית ירי במקום העבודה.

רוית בן ברוך: לצערי הרב אני במשך שנתיים נאלצתי לקחת תרופות פסיכיאטריות כי אני הגעתי ממקום שבאמת חשבתי שקנאביס הוא סם מסוכן וזה לא מששהו שהוצע לי כאופציה.

רוית בן ברוך: אני הייתי צריכה לחקור ולגלות לגבי הקנאביס בעצמי.

רוית בן ברוך: ועברתי שבעה מדורי גיהינום כדי להיגמל מהסמים הנרקוטיים שמחקו לי את התודעה והפריעו לי לתפקד ברמת היום-יום.

רוית בן ברוך: בעקבות האירוע הזה גם הפכתי להיות אם חד הורית לילדה שהייתה אז בשנתיים ומצאתי את עצמי בלי יכולת לתפקד ברמה המינימאלית.

רוית בן ברוך: הייתי מוצאת את עצמי עם הכדורים הפסיכיאטריים בוהה שעות בנקודה באוויר, לא מסוגלת לאסוף את עצמי, לא מסוגלת לעשות סדר במחשבות, לא מסוגלת לתפקד.

רוית בן ברוך: נכון להיום אחרי תהליך קשה מאוד שעברתי כדי להוציא את החומרים האלה מהגוף שלי ביחד עם הפסיכיאטרית שגילתה את זה – הקנאביס לא רק שעוזר לי לתפקד ברמת היום-יום ולצאת מהבית שזה אתגר מבחינתי ולטפל בילדה שלי.

רוית בן ברוך: אני הגעתי למצב שאני מגיעה לפסיכיאטרית ואומרת לה שאני כבר לא צורכת יותר את התרופות הפסיכיאטריות, תודה לאל.

רוית בן ברוך: וכתגובה היא פשוט סירבה לחדש מרשם למישהי שהיא נכה לצמיתות והוכח באופן ברור גם לה וגם על פי הגיליון הרפואי שלי שזה מועיל, בניגוד לתרופות הפסיכיאטריות שאילצו אותי לקחת.

רוית בן ברוך: ועכשיו אני מבינה שלא מספיק כל הקשיים, אתם שמעתם פה מגוון רחב של מחלות ושל מטופלים שזה משהו שעוזר להם לתפקד ברמת היום-יום, לא כי זה סם לצריכה לשעות הפנאי.

רוית בן ברוך: ואתם מבינים את המצוקה שאנחנו נמצאים בה ואז מגיעה רפורמה שגם אפופה במסתורין כמו כל נושא הקנאביס משום מה פה בארץ, שאין לנו מושג על מה אנחנו חתומים אבל היא נכנסת לתוקף.

רוית בן ברוך: ואנחנו פה מריצים ספקולציות שלמיטב הבנתנו שום דבר מהרפורמה הזו לא רק שלא מיטיב איתנו, מרע את התנאים.

רוית בן ברוך: אם זה מבחינת המינונים, אם זה מבחינת התייקרות של המחירים.

רוית בן ברוך: עד היום היינו משלמים מחיר של 370 שקלים עבור כל מינון, זה הולך להשתנות.

רוית בן ברוך: מספר הזנים גם כן מצטמצם באופן משמעותי מה שאומר שלא בהכרח אני אקבל את הטיפול שבכלל מתאים לי.

רוית בן ברוך: הגשת בקשה 250 שקלים, היטלים לרופא שאנחנו נצטרך לשלם.

רוית בן ברוך: אז לא ברור לי – א' אני אשמח לראות את הרפורמה הזו כי אין לראות אותה בנמצא, היא בגדר תעלומה, כדי לדעת על מה אנחנו חותמים פה.

רוית בן ברוך: ושנית, בואו תראו לי איפה אתם באים פה לקראת החולים ולא מאמללים אותנו עוד יותר וממררים לנו את החיים.

תמר זנדברג: תודה.

תמר זנדברג: בואו נשמע רגע את קופות החולים, יק"ר ואחרי זה נחזור למטופלים ולאורחים שלא דיברו.

תמר זנדברג: יובל לנדשפט בבקשה.

יובל לנדשפט: שמעתי ותוך כך הסתכלתי גם באינטרנט מכוון שנוהל 106 מצוי באינטרנט וחלק גדול מהדברים שעלו פה הם לא מדויקים כלל, הם אפילו לא בהתאם לנוהל 106 או למדיקליזציה.

יובל לנדשפט: מייחסים לנוהל 106 או למדיקליזציה דברים שהם אינם בכלל על קרקע המציאות אבל אני מניח שחלקם יתבהרו ככל שאנשים – פשוט מה שצריך לעשות זה להיכנס לאתר היק"ר, לקרוא את נוהל 106 על בוריו, ולא רק את נוהל 106, את כל המדיקליזציה אבל אני אסביר בפשטות ובקצרה.

יובל לנדשפט: אחד, העובדה הברורה היא, ונשים את זה על השולחן קודם כל, שבעקבות הפעילות האינטנסיבית של משרד הבריאות שמובלת על ידי סגן שר הבריאות, הרב יעקב ליצמן, יש היום 42,000 מטופלים במדינת ישראל - - - אין על המספר הזה - -

קריאה: ישתבח הבורא - - -

יובל לנדשפט: אל תפריעי לי בבקשה.

יובל לנדשפט: נכון, ישתבח הבורא וישתבחו גם האנשים העושים במלאכה.

קריאה: ממש.

יובל לנדשפט: אין לכך שום אח ורע בשום מדינה מערבית אחרת.

יובל לנדשפט: אין.

יובל לנדשפט: שתיים, המשרד מעוניין להיטיב עם החולה.

יובל לנדשפט: הטבה עם החולים והפונים זה לא אומר שיינתן קנאביס או חומרים אחרים בכל כמות ולכל דורש, אלא שתיבחן כל בקשה לגופה: אחד, על ידי הרופא הממליץ ולאחר מכן על ידי רופא שהוכשר לכך והוסמך לכך על פי החוק ועל פי פקודת הסמים.

קריאה: - - -

תמר זנדברג: הבא שמדבר אני אוציא אותו החוצה ואני לא רוצה להוציא מטופלים.

תמר זנדברג: אני מאוד מאוד מבקשת לשמור על השקט בוועדה, אנחנו עוד רגע נשאל שאלות, אלה דברי הפתיחה, עוד רגע בבקשה.

תמר זנדברג: בבקשה יובל.

יובל לנדשפט: היו פה עוד מספר אי דיוקים ואני אגע רק בעיקריים כי היו הרבה.

יובל לנדשפט: אמרו רק שישה מנהלים אונקולוגים.

יובל לנדשפט: לא נכון.

יובל לנדשפט: אמרו רק במרכז.

יובל לנדשפט: גם לא נכון.

יובל לנדשפט: אמנה אותם: הדסה – יש לנו שם שני מנהלים אונקולוגיים, פורייה בפריפריה, העמק בפריפריה, רמב"ם בחיפה, סורוקה במרחב הנגב, נהריה שניים ובמרכז יש באמת יש עוד שניים באיכילוב, בתל השומר, בבילינסון בפתח תקווה, בוולפסון חולון.

יובל לנדשפט: למעלה מ-13, למעלה מכפול מהמספר שעלה פה, שישה.

יובל לנדשפט: אני חושב שזה רק מדגים את ההפרש בין רמת האמת שנמצאת במדיקליזציה עצמה שנועדה להיטיב עם המטופלים לבין חלק מרמת הדברים שהוצגו, לא כולם.

יובל לנדשפט: ואני אגע בכמה מהם ואני אמשיך לגעת בכמה מהם.

יובל לנדשפט: לגבי שמן RSO אגע בזה – שמן ריק סימפסון.

יובל לנדשפט: ובעוד מספר מוצרים שעד כה שוחחתי גם עם ניר ועם רון, ישבנו ביחד עם גיא לרר, נפגשנו, ישיבה של מספר שעות, ישבנו ודיברנו גם על זה.

יובל לנדשפט: אני אגע גם בשמן ריק סימפסון וגם במינונים.

יובל לנדשפט: המדיקליזציה לעשות דבר על פי החלטת ממשלת ישראל שהיא פתחה את התחום הזה והיא המובילה בתחום בעולם, אני חייב לומר את זה.

יובל לנדשפט: אין מדיקליזציה ברמה הזאת באף מדינה בעולם וממשלת ישראל בהובלתו של סגן השר עשתה פה תהליך אמיץ מאוד, מושכל מאוד ומנסה שהוא לא יהיה תהליך פרוע כי ממשלת ישראל אמרה לגליזציה, לא.

יובל לנדשפט: ועל מנת לעשות את זה עושים תהליך של מדיקליזציה.

יובל לנדשפט: ומהי המדיקליזציה?

יובל לנדשפט: חולה ילך לרופא שהוכשר לכך, הרופא יבחן את החולה ואם הוא חושב שהקנאביס יכול לעזור לו ישאל את המטופל כיוון שלא כל המטופלים רוצים להיות מטופלים בקנאביס ואם כן ייתן לו את אותו רישיון כיוון שקנאביס צריך רישיון על פי הפקודה ואת אותם x מרשמים חודשיים ואיתם יוכל לסור המטופל אל בית המרקחת ולקנות קנאביס ול-80% מהמטופלים יותר בזול.

יובל לנדשפט: זו עובדה.

יובל לנדשפט: אומרים שהמדיקליזציה - -

קריאה: זה בגלל שאתם לא נותנים לחולים אונקולוגים.

יובל לנדשפט: התפלגות החולים גם היא פורסמה.

יובל לנדשפט: וזה נכון, רוב החולים הם מטופלי כאב.

יובל לנדשפט: נכון, פיברומיאלגיה איננה התוויות.

יהודה גליק: למה?

יובל לנדשפט: ההתוויות נבחנות על ידי ועדה של רופאים ועל ידי התייעצות באיגודים המקצועיים.

יובל לנדשפט: הרופאים עצמם, רוב הרופאים, לא מאמינים, לא חושבים שפיברומיאלגיה צריכה להיכנס.

יובל לנדשפט: למרות זאת, אנחנו היק"ר מעוררים את הדיון, שוב, גם לאור בקשת הוועדה ואנחנו חושבים שהנושא עתיד להיבחן שוב אחרי קבלת תוצאותיו של מחקר רפואי שנערך עם קנאביס בחולי פיברומיאלגיה.

נטע קובלסקי: יש כבר, סליחה.

נטע קובלסקי: של ד"ר ג'ורג' חביב מלניאדו.

יובל לנדשפט: כנ"ל אמרה יאנה לגבי המחקר בחולים אוטיסטים.

יובל לנדשפט: המחקר היה בחולים אפילפטיים.

יאנה קוקולייב: אנחנו השתתפנו במחקר הזה וזה היה - -

יובל לנדשפט: הוכנסו אל קבוצת המחקר עוד מספר התוויות ונכון להיום למרות שאוטיזם איננו התוויה רשומה, אין לכך סימוכין, יש מטופלים וגם יש מטופלים בפיברומיאלגיה ובעשרות התוויות רפואיות אחרות שמקבלים קנאביס אבל מה לא כהתוויה ברורה ב-106 אלא אחרי שהם פונים.

יובל לנדשפט: ואם ההתוויה היא לא רשומה, היא לא מוכרת, ניתן לפנות ליק"ר וועדה מיוחדת ביק"ר, ועדת ערר, בוחנת את המקרה לגופו ואלפי המטופלים בהתוויות אחרות שאינן בנוהל הן ההוכחה לכך - -

יהודה גליק: אפילפסיה כן בנוהל?

יובל לנדשפט: כן.

נטע קובלסקי: לחולה יכול לקחת בין שלושה חודשים לשנתיים-שנתיים וחצי עד שהוא מקבל רישיון.

יובל לנדשפט: אני אחזור היות ושאלת.

יובל לנדשפט: למטופלים קטינים הסובלים מאפילפסיה קשה, בלתי נשלטת, לאחר כשלון טיפולים מקובלים כי העולם הרפואי לא מסכים, אני חושב שיש לכך הצדקות וצידוקים, שקנאביס יהיה תרופת קו ראשון.

יובל לנדשפט: קנאביס בארץ מעמדו שונה, הוא לא רשום כתרופה.

יובל לנדשפט: לו היה רשום כתרופה הכל היה יותר פשוט, אבל הוא לא רשום כתרופה לא בארץ ולא בשום מקום אחר בעולם, למרות שרבים קוראים לו זאת תרופה, ואני גם מאמין להם בכל לבי, בארץ קנאביס איננו רשום כתרופה.

יובל לנדשפט: יחד עם זה, ממשלת ישראל פה באמת, שוב אני אומר, בהליך אמיץ מאוד שבסופו של דבר מביא 42,000 מטופלים במדינת ישראל להשתמש בדבר המאוד מיוחד הזה שקוראים לו קנאביס מדיקל גרייד.

יהודה גליק: מה לגבי התוויה - -

קריאות: - - -

תמר זנדברג: יובל, סיימת את - -

יובל לנדשפט: לא, אני רוצה לחזור ל- - - נגעתי פה בכמה נקודות.

תמר זנדברג: אז בוא תסיים את הפתיחה כי יש לנו פה כמה שאלות לאור דברים שעלו ודברים שהגיעו גם אלינו לפני.

יובל לנדשפט: בסדר.

יובל לנדשפט: אז אני רק אגע עוד דקה ב-RSO, גם על זה דיברנו.

קריאה: מינונים וריכוזים.

יובל לנדשפט: אמרה פה מישהי - - -

קריאה: ביטול טבלת אמינות.

יובל לנדשפט: קשה לי להתמודד עם דברים שמוטחים מחמשה מקומות שונים בנו, ביק"ר, בעוד שאנחנו מנסים לקדם מדיקליזציה מאוד מאוד לא פשוטה.

יובל לנדשפט: ושימו לב, רובו של העולם רפואי, רובם של רופאי ישראל שיודע מה המקור לכל - -

דנה בר-און: אתה כרגע באמת רוצה שחולי סרטן - -

אורין פנסו: אתה מנותק מהעולם.

קריאה: לנו קשה להתמודד עם זה שאתה אומר עובדות שהן פשוט לא נכונות.

קריאה: החל ממספר המטופלים.

קריאה: בסורוקה אף אחד לא מקבל רישיון, אנשים מתים כל יומיים.

קריאות: - - -

תמר זנדברג: יובל, תסיים רק לגבי הנקודה הזאת ואז יש פה כמה שאלות.

יובל לנדשפט: לגבי איזה, שאלו אותי שלוש שאלות.

יובל לנדשפט: שאלו אותי לגבי המינון ההתחלתי, לגבי שמן RSO ולגבי קו ראשון.

תמר זנדברג: קו ראשון שנייה תשים בצד, תענה לגבי השמן ולגבי המינון ואחרי זה נשאל עוד כמה שאלות.

יובל לנדשפט: כמו שאנחנו במשרד הבריאות לא חושבים שצריך לאשר שימוש בתרופה ללא תשתית מדעית מתאימה או מספיקה אז אנחנו חושבים כך לגבי קנאביס.

יובל לנדשפט: כמו שאנחנו לא נאשר רישום תרופה לטיפול במחלה מסוימת בלי שהוכח שזה בטוח - -

אורין פנסו: יש מחקרים.

אורין פנסו: תגיד לי מה בטוח?

קריאות: - - -

תמר זנדברג: בבקשה, יובל.

יובל לנדשפט: כפי שמשרד הבריאות לא יאשר ייצור תרופה שלא בתנאי ייצור נאותים כך גם לגבי קנאביס.

יובל לנדשפט: הדבר נכון בכל התחומים של רפואה, וקנאביס לא חריג.

יובל לנדשפט: כך גם לגבי שמן מרוכז.

יובל לנדשפט: נמצא פה ניר שסיפר לי שהוא נעצר על ידי המשטרה, אם אינני טועה או משהו כזה, בגלל שהוא ייצר שמן ריק סימפסון.

יובל לנדשפט: וכל שכן תרופות לחולי הסרטן.

יובל לנדשפט: יעלה על הדעת שמישהו ייתן יד לסיכון הבריאות של חולים אונקולוגיים על ידי מתן של משהו שנוצר או לא בהתוויה או בלי מחקר מספק או בתנאים לייצור.

יובל לנדשפט: הדבר הזה נוסיף - - - מתחילים בדרך כלל ברפואה, הכלל הוא בהרבה תרופות – Start low go slow.

יובל לנדשפט: בכל התרופות.

יובל לנדשפט: כך גם לגבי קנאביס וזה גם לגבי שאלת המינון.

יובל לנדשפט: לגבי הייצור של שמן RSO – פנינו כבר בעבר לפני כשנתיים לד"ר ג'וני גרינפלד ולד"ר ליה אשת, שניהם מנהלים בעלי הסמכה, הסמכה אונקולוגית - -

ליאור לביא: שקיצצתם להם את הכנפיים.

יובל לנדשפט: אה, סליחה, הנה, טעיתי, 14 בתי חולים, לא 13, שכחתי באמת את - - -

יהודה גליק: מה התשובה שקיבלתם לגבי RSO?

יובל לנדשפט: ביקשנו כבר ממזמן לפני כשנתיים וקיבלתי מריק סימפסון עצמו את פרוטוקול ההכנה.

יובל לנדשפט: הוא קצת התחבא לאחרונה וקיבלתי ממנו את פרוטוקול ההכנה, סיפרתי גם על זה לניר, קיבלנו ממנו ופנינו כבר לפני למעלה משנתיים לרופאים ליזום מהלך של מחקר קליני מסודר.

יובל לנדשפט: לא - - - לד"ר ג'וני, הוא היה עסוק בגלל שהרבה מאוד חולים הגיעו לפתחו, וזו לפחות התשובה שהוא נתן.

יובל לנדשפט: וממש לאחרונה בבית חולים שיבא התחילה ד"ר ליה אשת בתחילתו של מחקר קליני.

יובל לנדשפט: אני חושב שבנושא ה-RSO, שמן קנאביס בריכוז מאוד מאוד גבוה, מעל 85%, יש מספר ריכוזים – אני מניח שיהיו לנו תשובות לפחות שיסבירו, שיהיו על פי הפרמטרים המדעיים המקובלים, גם ליעילות וגם לבטיחות.

יובל לנדשפט: כשנבחן מוצר, כל מוצר בעולם, נבחנים שני פרמטרים: הבטיחות והיעילות שלו.

יובל לנדשפט: וזה לא כמו שתציגו לנו פוטנציאל רעילות כי לא עושים את זה.

יובל לנדשפט: הדבר הוא השני.

יובל לנדשפט: כשיש חומר שמבקשים להשתמש בו ברפואה צריך לגביו להוכיח בטיחות ויעילות.

יהודה גליק: בעולם לא בדקו את ה-RSO הזה?

יובל לנדשפט: לא, מעולם לא.

יובל לנדשפט: אמרתי, בכל הדברים האלה ישראל היא מובילה של המחקר.

יובל לנדשפט: מעולם לא נערך מחקר מסודר מדעי שמביא Evidence Based Medicine, לא תיאורי מקרה.

יובל לנדשפט: תיאורי מקרה, שמענו פה מספר תיאורי מקרים ואנחנו מאמינים לכולם.

יובל לנדשפט: באמת, מאמינים לכולם.

יובל לנדשפט: הם, אותם קובץ של תיאורי מקרה היו אלה שהביאו התוויה אל שולחן ועדת ההתוויות לדון בה.

יובל לנדשפט: האם כל התוויה, ובזה אני אסיים, של נוהל 106 היא התוויה שיתקיימו לגביה כל המחקרים הקליניים?

יובל לנדשפט: התשובה היא לא.

יובל לנדשפט: היה פה אומץ רגולטורי גדול מאוד של משרד הבריאות, של המשנה למנכ"ל משרד הבריאות ובעיקר העידוד של סגן שר הבריאות לעשות פה טיפול מיטיב לאוכלוסיות גדולות ככל האפשר, עדיין בתשומת לב רפואית.

יובל לנדשפט: אני רק אסכם במשהו אחד.

יובל לנדשפט: כשהתחלנו עם הנושא של הקנאביס, בזמנו כשהגיע סגן שר הבריאות, ולא ידענו מהי הגישה של ההלכה לגבי סמים.

יובל לנדשפט: קנאביס הוא סם.

יובל לנדשפט: הגדרתו בחוק הוא סם מסוכן.

יובל לנדשפט: וכשלא יודעים הלכנו לשאלת רב, ליאורה מכירה - -

יהודה גליק: לא הבנתי, מה גישת ההלכה?

יובל לנדשפט: כן.

יובל לנדשפט: הלכנו לשאלת רב.

יובל לנדשפט: לקח את זה אחד המנהלים שלנו, רופא בעל הסמכה, לשאלת רב ואמר לנו - -

קריאות: - - -

יובל לנדשפט: אני אסכם בזה כי אני חושב שזה מאיר, זה נותן אור על המהלך שקורה פה.

יובל לנדשפט: אמרו, האם מותר להשתמש בסמים לרפואה?

יובל לנדשפט: אמר, תראו, כתרופה, אני אוריד את כל המילים והאותיות, אינני זוכר את שמו אבל הלכו - - - נתן את זה - -

תמר זנדברג: אבל מה זה קשור?

יובל לנדשפט: אני תיכף אסביר.

יובל לנדשפט: אמר, תרופה, 100%, יש לך בתורה, כל היתר שאנחנו מכירים בעולם התכשירים הרפואיים זה איזון בין סיכוי לרפא ולהיטיב עם מטופל לבין סיכון.

יובל לנדשפט: שומה על הרופא לערוך את האיזון הזה ואם הוא חושב שנכון להמליץ על כך למטופל.

יובל לנדשפט: אני חושב שזה מה שפתח את הדרך לאותה גישה - -

תמר זנדברג: אני חייבת לשאול אותך – אתה מנהל יחידה במשרד הבריאות.

תמר זנדברג: אתה הלכת לשאול רב?

יובל לנדשפט: לא, אחד הרופאים שלנו.

יובל לנדשפט: לפני שנים.

קריאה: מה הקשר?

יובל לנדשפט: אני אסביר.

תמר זנדברג: לא, אין צורך להסביר.

תמר זנדברג: רק לעכל את מה שאתה אומר לי, פשוט אני הקשבתי וחשבתי שזו איזה אנקדוטה, אני לא קלטתי שאתה באופן אמיתי מביא לוועדה שמפקחת על העבודה שלכם בכנסת שהלכתם לשאול רב וזה מה שהרב אמר.

תמר זנדברג: מה זה קשור?

תמר זנדברג: אתם משרד ממשלתי.

תמר זנדברג: אתם צריכים לספק פה שירות ורפואה לכל התושבים של מדינת ישראל.

תמר זנדברג: מה זה?

יובל לנדשפט: לא הקשבתי כנראה - - - זה מעיד על - - - זה מה שאנחנו מנסים ביק"ר, לפחות בנוהל 106, עליו מדברים, ולא על השירות שמספק היק"ר – האיזון שאותו עושים בקנאביס כמו בכל התרופות האחרות חשוב שיהיה מותווה על ידי רופא.

יובל לנדשפט: לפיכך גם ההתוויות - -

קריאות: - - -

נטע קובלסקי: אתה יכול לשאול רב אם מותר או לא מותר להביא מינון של 150 או 300 מ"ג לחולה?

קריאות: - - -

תמר זנדברג: יובל לנדשפט, אני רוצה לשאול אותך ככה – תראה, אנחנו יושבים כאן שלוש וחצי שנים בוועדה בנושאים האלה.

תמר זנדברג: סגן שר הבריאות פה בוועדה הכריז על אותה רפורמה, המדיקליזציה, מה שקראת לה.

תמר זנדברג: וכל השלוש וחצי שנים האלה, אני כבר הפסקתי לספור את הישיבות שאנחנו יושבים פה ועוברים מסביב לשולחן ושומעים בדיוק את אותם דברים - - - התוויות - - - מדברים שהם במדיניות הבסיסית כמו התוויות, כמו מינונים, כמו הכשרת רופאים שתיכף אתה תענה כי זה אתה זוכר שזאת נקודה שהתמקדנו עליה מאוד מאוד – במקום שיהיו יותר יש פחות.

תמר זנדברג: אז מה עשינו?

תמר זנדברג: ועד דברים כמו בירוקרטיה שלא ניתן אפילו להעלות אותה על הדעת.

תמר זנדברג: איך יכול להיות שעדיין יש לפה תלונות על הפקס הזה?

תמר זנדברג: מה נסגר עם הפקס?

תמר זנדברג: איך יכול להיות שאתם עדיין, שמקבלים פקס ואם הפקס יוצא מחוק אז אין רישיון.

תמר זנדברג: לא יוצרים קשר עם הבנאדם, מחכים שהוא ייצור.

תמר זנדברג: הנוהל וידוא קבלה הזה שייסדתם, לא יודעת מאיפה ולא יודעת באיזה סמכות, ממתי אזרח צריך להתקשר למשרד ממשלתי אחרי שהוא שלח פקס לוודא שהפקס הגיע?

תמר זנדברג: מה זה, דבר מיוחד ליק"ר - -

קריאות: - - -

יהודה גליק: מספיק חבר'ה די.

תמר זנדברג: וזה עוד לפני שהגעתי לבעיות הייחודיות שנוצרו עם הרפורמה.

תמר זנדברג: זאת אומרת, בעצם מה שקרה פה שהרפורמה הייתה אמורה לפתור בעיות וכל הזמן אמרנו חכו חכו זה יסתדר.

תמר זנדברג: מה שקרה זה שיש לנו בעיות ישנות ובעיות חדשות.

תמר זנדברג: איך זה יכול להיות?

תמר זנדברג: והתחושה שלי זה שאותו סיפור שאתה בא לפה כל פעם אתה בקרב בלימה.

תמר זנדברג: זה אומר לא נכון וזה לא מוכח.

תמר זנדברג: סבבה, אנחנו יודעים את כל זה.

תמר זנדברג: אתה יודע, אם אתם כל כך רוצים לגלות מחקרים בואו, גם את זה אמרנו לכם כמה פעמים, תיזמו בעצמכם מחקר.

תמר זנדברג: כל כך הרבה ראיות יש, למה משרד הבריאות לא יוזם מחקר כדי לגלות את היעילות?

תמר זנדברג: למה אנשים כאן הולכים פעם אחר פעם לאותן תרופות עוד ועוד.

תמר זנדברג: איך זה ששלוש וחצי שנים - - -

קריאה: - - -

יובל לנדשפט: אפילפסיה היא כן בהתוויה.

קריאה: זה לא בנוהל שהיא לא תהיה בלי תרופות.

יובל לנדשפט: דרכי הפנייה ליק"ר, אני פשוט מקריא עכשיו מה - - - הן כל הדרכים.

יובל לנדשפט: כתוב דוא"ל קודם כל, אחר כך דואר, גם פקס ואפשר לשלוח אלינו גם עם ציפור שיר.

יובל לנדשפט: היק"ר מקבל פניות בכל דרך.

יובל לנדשפט: דרך אגב, אני אומר, שמי ששולח פקס - -

תמר זנדברג: אתה יכול את התשובה הזאת לתת למישהו אחר, לא כאן.

תמר זנדברג: אנחנו שלוש וחצי שנים עוקבים אחריכם.

תמר זנדברג: הסיפור הזה של הפקס אין לו אח ורע בשום מקום אחר.

תמר זנדברג: מה זה הדבר הזה?

תמר זנדברג: כמה פניות קיבלתם במייל וכמה ענית ותוך כמה זמן בשנה האחרונה, בשנת 2018?

קריאה: למה אנחנו מתעסקים עם פקס עדיין.

יובל לנדשפט: כל דרך למשלוח - - - ליק"ר: גם בדואר, גם בדוא"ל, כך נעשות רוב הפניות - -

תמר זנדברג: כמה פניות בשנת 2018 קיבלתם בדוא"ל ותוך כמה זמן הן נענו?

תמר זנדברג: זה שאנשים שולחים מיילים והם שולחים אותם לאוויר, אולי לרב שלחו את המייל.

יובל לנדשפט: כששולחים במייל - - - גם כששולחים בפקס בדרך קסם הפקס הופך להיות מייל ונכנס לאותו תיבת מייל.

יובל לנדשפט: אין לנו פקסים בנייר, אין.

קריאה: התשובה של היק"ר שבסוף יום - -

קריאות: - - -

קריאה: בסוף יום הופכים את התיבה, מה שלא הספיקו לקרוא מוחקים.

קריאה: זה תשובה שלהם מוקלטת.

יובל לנדשפט: זה ממש לא נכון.

קריאה: זה כן נכון, יש לי 22 שיחות מוקלטות, כולל ריקי וכולל עוד שמות.

יובל לנדשפט: - - - שזה אני גם מאמין כי אני פשוט - -

אורין פנסו: עצם העובדה שאתה מחייך - -

קריאה: אתה רק בטלפון.

אורין פנסו: אתה מחייך כי זה הופך לבדיחה.

יובל לנדשפט: גברתי יושבת הראש, אני חושב שזה הפוך להיות פארסה של ישיבה.

יובל לנדשפט: כי אם את אומרת משהו ואני מנסה לענות ותוך פחות מדקה נתקף - -

תמר זנדברג: עצור בבקשה.

תמר זנדברג: אתה מותקף על ידי אזרחים שרוצים טיפול ובשביל זה אנחנו פה לעזור לכולם, זה התפקיד שלך.

תמר זנדברג: על מנת שזה לא יהפוך לפארסה אני שנייה נותנת לך הזדמנות אחרונה, לנו, לכולנו, להעביר את זה לפסים קונסטרוקטיביים.

תמר זנדברג: הרי זה לא עזר לך האירוע הזה פה.

תמר זנדברג: פה בוועדה אנחנו מקיימים את הטקס החצי שנתי הזה כבר פעם אני לא יודעת איזה.

תמר זנדברג: לא עזר לך הנושא של הפקסים ואין טעם - -

יובל לנדשפט: אני יכול להקריא רגע מה כתוב באתר – כל הפניות מומרות לקובץ ממוחשב - -

תמר זנדברג: לא נתתי לך רשות דיבור, למה אתה מתפרץ לדברים שלי?

תמר זנדברג: מה כתוב באתר אני יודעת.

תמר זנדברג: מה אתם עושים אני גם יודעת בגלל שפונים אליי אנשים שפונים אליכם.

תמר זנדברג: אז להסתתר מאחורי מה שכתוב באתר זה יפה.

תמר זנדברג: אבל בוא תגיד לי בבקשה כמה פניות קיבלתם בשנה האחרונה, שנת 2018, באיזה אמצעים, תוך כמה זמן הם נענו, כמה לא נענו, כמה טלפונים אתם מקבלים ואומרים לאנשים יש לנו נוהל חדש אתם צריכים להתקשר לוודא.

תמר זנדברג: הרי כל הדברים האלה, אני באמת אומרת, אנחנו יכולים לקיים את זה כהתנצחות או בינך לבין הקהל או בינך לביני.

תמר זנדברג: אני יודעת הכל, את כל העובדות.

תמר זנדברג: ואנשים פה יודעים כי הם אלה שעובדים איתכם.

תמר זנדברג: אליי הם פונים כי מעטים מהם ששמעו על הוועדה לאט לאט פונים.

תמר זנדברג: אבל אתה מכיר את זה, אתה יודע.

תמר זנדברג: ואני גם אגיד לך עוד משהו, ביולי 2017 אתם בעצמכם אמרתם כן אנחנו קורסים מהטלפונים, אנחנו ביקשנו תוספת.

תמר זנדברג: כך שזה לא עזר לך הדבר הזה.

תמר זנדברג: אז בוא תגיד לי למשל מ-2017 עד היום, הייתה תוספת של כוח אדם, כמה עוד נוספים פונים, פנו ליק"ר, האם מבחינתך אתה עמדת כמנהל היחידה ביעד של שיפור המענה, למה אתם בכלל עדיין עובדים עם הפקס הזה, למה לא ביטלתם אותו?

תמר זנדברג: אם יש דוא"ל למה פקס.

תמר זנדברג: למה צריך להתקשר לוודא האם הפנייה התקבלה או לא.

תמר זנדברג: תוך כמה זמן המענה אצלכם, מיהו.

תמר זנדברג: תן לנו רגע, רק על הנקודה הזאת, רק על הנקודה של השירות.

תמר זנדברג: כי שוב, אמרתי גם קודם, אנשים שחולים, ועוד לא הגענו, יש כאלה שיש התוויות, כל מיני, עלו כאן בעיות מורכבות ואני נתתי לאנשים להמשיך ולהמשיך, לא הייתה בעיה שחזרה על עצמה פעמיים אם שמת לב.

תמר זנדברג: היו כאן אונקולוגים, אפילפסיה, ילדים, כאב, פוסט טראומה.

תמר זנדברג: באמת, יכולתי להמשיך, יש לי עוד רשימה והם עוד ימשיכו.

תמר זנדברג: אבל לא קרה מצב שמשהו חזר על עצמו.

תמר זנדברג: ואתה מכיר את כל זה.

תמר זנדברג: אז בוא במקום שננהל את זה בצורה של אטימות הדדית בוא רגע עכשיו רק על הנושא של הבירוקרטיה והשירות.

יובל לנדשפט: אני אקריא מאתר היק"ר - -

תמר זנדברג: לא, לא, לא, אל תקריא מאתר היק"ר, זה לא מה שביקשתי.

תמר זנדברג: זה לא מה ששאלתי אותך, יובל, את אתר היק"ר אנחנו יודעים לקרוא - -

יובל לנדשפט: הקשבתי היטב.

תמר זנדברג: לא, אז אל תקריא לי מאתר היק"ר, את אתר היק"ר אני יודעת לקרוא בעצמי.

תמר זנדברג: אני מזמינה אותך על מנת לתת תשובות לשאלה.

תמר זנדברג: בכמה תגברתם את השירות שלכם?

יובל לנדשפט: וכל התשובות שלי מופיעות באתר.

תמר זנדברג: אני לא שאלתי.

תמר זנדברג: אני מחדדת את השאלה.

תמר זנדברג: אני לא שאלתי מה כתוב באתר, אני שאלתי מה קורה בפועל.

תמר זנדברג: מה כתוב באתר אנחנו יודעים, אתה מנהל את העניינים - -

יובל לנדשפט: את שואלת מה קורה בפועל – אין פקס ביק"ר, אחד.

קריאה: איזה תשובות.

קריאה: אני בשוק.

קריאה: אין לך מה לענות.

יובל לנדשפט: זה לא שאין לי מה לענות, יש לי מה לענות - -

קריאות: - - -

יובל לנדשפט: ניתן ליק"ר לשלוח בכל אחת מן הדרכים- -

תמר זנדברג: את זה כבר אמרת אז זה לא עונה לשאלה שלי.

תמר זנדברג: כמה פניות התקבלו - -

יובל לנדשפט: מוסבר בדיוק מדוע יש לשלוח את הבקשה ליק"ר באחת מן הדרכים וכתוב בדיוק מהו הליך הטיפול ביק"ר.

יובל לנדשפט: ליק"ר מגיעות בין 600 לקצת למעלה מ-1000 פניות כל יום.

יובל לנדשפט: חלקן פניות כפולות וחלקן כפולות בפעם השביעית והשמינית, חלקן מספר פניות שנוגעות לאותה בקשה של מטופל.

יובל לנדשפט: עד שלא נפתח הקובץ הממוחשב אי אפשר לדעת אם זו פנייה ראשונה שהגיעה או אם זה השלמת חומר לפנייה קודמת שהגיעה שהמטופל שלח את זה בארבעה מיילים שונים.

יובל לנדשפט: הממוצע שהיה הוא בסביבות ה-800 פניות ליום.

יובל לנדשפט: כוח האדם ביק"ר – במוקד הטלפוני כוח האדם על פי הבטחה של המשנה למנכ"ל בישיבה האחרונה, הוא הבטיח להכפיל את מספר המוקדניות, הוכפל ויש 20 מוקדניות.

יובל לנדשפט: אבל כתוצאה בעיקר מהכשרות שאנחנו עושים, תיכף נספר גם על ההכשרות ששאלתם, עד כה עמדנו בהכשרות.

יובל לנדשפט: ביום שישי האחרון פתחנו הכשרה מחזור ו' לעוד 67 גופים ואנחנו עד כה הכשרנו 120 רופאים בחמשה קורסים שונים ואנחנו ביק"ר עובדים כל יום שישי לעשות את ההכשרות.

יובל לנדשפט: אנחנו עובדי מדינה שעובדים בימי שישי ועושים את ההכשרות על מנת שיהיו רופאים.

יובל לנדשפט: הרופאים יתחילו לעבוד בהשקת המדיקלזציה שהיא תהיה ברבעון הראשון של 2019 שיושקו שלושה דברים: אחד זה המדיקליזציה עצמה, הרופאים המוכשרים – אנחנו נסיים את הליך ההכשרה של מחזור ו' ואחרי ההכשרה שלהם יהיה צריך להסמיך אותם על פי פקודת הסמים המסוכנים.

יובל לנדשפט: אנחנו נעשה את זה.

יובל לנדשפט: נקבע גם, אם אינני טועה, מועד לטקס.

יובל לנדשפט: ואז יהיו לנו - - - מוכשרים, אני מניח, בסביבות ה-150, קיבלנו מנדט להכשיר 100 וקצת, הרחבנו אותו ל-150 רופאים שאליהם יוכל החולה לגשת ולקבל מרשם במקום.

יובל לנדשפט: מרשם ורישיון.

יובל לנדשפט: זה לא מרשם, זה הנחיית - -

תמר זנדברג: עם ההדפסות שכבר יותקנו - -

יובל לנדשפט: שתיים, עדיין לא נסגרו כל הממשקים מול קופות החולים כיוון שקופות החולים לא הסכימו.

יובל לנדשפט: אני לא רוצה לומר לא אוהבות - -

תמר זנדברג: רגע, אני רק שואלת לגבי הרופאים.

תמר זנדברג: בדיונים הקודמים אמרת, ואחת הסיבות שגם אמרת שבניגוד לבקשה שלנו שהרופאים יתחילו להיכנס בטפטופים אתם רציתם בכוונה שהם ייכנסו בבת אחת ובין היתר אחת הסיבות היו שצריכות להיות מותקנות אצלם המערכות הממוחשבות עם המדפסות.

תמר זנדברג: זה הותקן כבר?

תמר זנדברג: זה בתהליך התקנה, מה קורה עם זה?

יובל לנדשפט: חיברת לא נכון את דברייך.

יובל לנדשפט: אני אסביר.

יובל לנדשפט: קיומה של מערכת ה-XRM שתעבוד עם כל הרופאים היא חיונית.

יובל לנדשפט: מערכת ה-XRM הושלמה.

יובל לנדשפט: את אותו פיילוט ראשוני לבדוק עוד את הממשקים שבתוכה כבר הכנו וכעת אנחנו מרחיבים אותו בעוד 18 רופאים ועוד 30 בתי מרקחת ואנחנו קיבלנו כבר אור ירוק להתחיל להתקדם בתוך מערכת ה-XRM.

יובל לנדשפט: האם נוכל להשיק את זה אל כל ה-100 ומשהו רופאים, כי זה רופאים מהשירות הציבורי, כי תפקידו של המשרד זה חיזוק הרפואה הציבורית - -

תמר זנדברג: אז איך הוא ייתן את הרישיון אם לא יהיו לו את המערכת והמדפסת ב- -

יובל לנדשפט: אז פה אנחנו נתקלים עדיין במספר סוגיות שאני מניח שהן ייפתרו מול קופות החולים.

יובל לנדשפט: זה לא פשוט, לא כל קופות החולים באותו מהלך איתנו.

יובל לנדשפט: גם מחירו של הביקור הרפואי עדיין לא הסתכם כיוון שהיום שחולה הולך לרופא לקבל המלצה המחיר יכול להיות 800, 1000, אנחנו שמענו על רופאים שלוקחים גם יותר - -

תמר זנדברג: יובל, זה לא מה שאני שואלת.

תמר זנדברג: אני שואלת שאלה נורא נורא פשוטה.

תמר זנדברג: אתה אומר שברבעון הראשון של 19' יוכשרו אותם 150 רופאים - -

יובל לנדשפט: יוסמכו.

תמר זנדברג: יוסמכו אותם 150 רופאים שהוכשרו ויוחלו לחלק את הרישיונות - -

יובל לנדשפט: לא יוכלו.

יובל לנדשפט: נתחיל במהלך להכניס את כולם.

יובל לנדשפט: המהלך הוא מדורג, אין לנו 200 מטמיעים, כל אחד צריך מטמיע, להגיע לשבת במרפאתו, זה יהיה מהלך שייקח מספר חודשים - -

תמר זנדברג: אני חייבת להגיד לך משהו.

תמר זנדברג: אני מתחילה להרגיש שאתה מה זה מורח אותי.

קריאה: לא רק אותך, את כולנו.

תמר זנדברג: אנחנו שנה מדברים על הנושא הזה.

תמר זנדברג: אתם יותר.

תמר זנדברג: ואתם סירבתם להסמיך את הרופאים שמוכשרים כי אמרתם שזה הכל יהיה ביחד.

תמר זנדברג: עכשיו הם יוסמכו ביחד אבל המערכות במהלך מדורג שאני לא יודע וזה תלוי בקופת החולים - -

יובל לנדשפט: הסמכות של ה-80 ומשהו הראשונים של ארבעת הקורסים, ההסמכה שלהם כבר הייתה.

יובל לנדשפט: ליאור הייתה בטקס - -

תמר זנדברג: הם מחלקים רישיונות?

יובל לנדשפט: עדיין לא.

יובל לנדשפט: חלקם - -

תמר זנדברג: אז מתי הם יחלקו?

תמר זנדברג: ה-80 האלה הוסמכו, מה הם עושים עם ההסמכה הזאת, תולים אותה איפה?

יובל לנדשפט: 18 מתוכם וכעת עוד 18 יוכנסו לפיילוט.

תמר זנדברג: אבל הם לא נותנים רישיונות אז מה זה עוזר?

יובל לנדשפט: לא, בפיילוט הם נותנים רישיונות.

נטע קובלסקי: הם נותנים רישיונות אבל הם לא יודעים על מה.

נטע קובלסקי: הרופא נותן רישיון - - - אין לו מושג מה זה.

תמר זנדברג: תנו לי להבין רגע משהו.

תמר זנדברג: הרופא שהוסמך – כמה רופאים יש היום שאצלם נותנים רישיונות שלא אתם מקבלים את הבקשה, שהחולה יוצא עם הרישיון והולך לקנות, כמה יש כאלה?

יובל לנדשפט: 14 אונקולוגים בבתי החולים.

תמר זנדברג: אבל זה היה גם קודם, נו באמת.

יובל לנדשפט: 14 אונקולוגים שגם אותם העברנו למערך XRM כי כל אחד עבד על מערכות אקסל משלו.

תמר זנדברג: אבל אונקולוגים זה היה גם קודם, אני לא מבינה מה הבשורה פה.

יובל לנדשפט: הוא לא היה על XRM ובנוסף - -

תמר זנדברג: מה זה חשוב אם זה היה על XRM או לא היה על XRM - -

קריאה: אין אונקולוג בקפלן - -

קריאה: הוא אמר שיש.

קריאה: בסורוקה אין.

קריאה: הוא אמר שיש.

קריאה: מי זה?

יובל לנדשפט: לא אמרתי בקפלן.

קריאה: בסורוקה אמרת שיש.

יובל לנדשפט: בנוסף 20 רופאים במערך הציבורי שהתחילו איתנו עם הפיילוט אבל הם עדיין מנפיקים רישיונות למגדלים ולא כולם לבתי המרקחת, חלקם לבתי המרקחת - -

תמר זנדברג: לא משנה, העיקר שהמטופל יוצא עם רישיון?

יובל לנדשפט: ובנוסף בימים האלה אנחנו במהלך הרחבה לעוד 18 רופאים וכך אנחנו נעשה את המהלך הזה בצורה מדורגת עד שסך כל ה-150 רופאים - -

תמר זנדברג: כלומר, היום נותנים 14 אונקולוגים ותו לא.

יובל לנדשפט: ממש לא נכון.

יובל לנדשפט: 14 אונקולוגים ועוד 18 רופאים.

תמר זנדברג: שאמרת שהם בתהליך.

יובל לנדשפט: לא.

יובל לנדשפט: בנוסף – א' 14, ב' 18 רופאים בקופות ברפואה הציבורית נותנים.

תמר זנדברג: שמה הם?

יובל לנדשפט: עברו כבר, עברו הטמעה.

תמר זנדברג: הם נותנים היום?

תמר זנדברג: היום אם אני באה הם נותנים?

תמר זנדברג: איזה רופאים אלה, איזה התמחויות?

יובל לנדשפט: חלקם נוירולוגים, פליאטיביים, רופאי כאב וגם רופאי משפחה.

תמר זנדברג: יש רשימה של הרופאים האלה.

יובל לנדשפט: לא פרסמנו את הרשימה של הרופאים בפיילוט - -

קריאה: למה לא?

קריאה: אז איך נגיע אליהם?

קריאות: - - -

מאיר יחיא קדוש: הוא לקח לו את זה בחזרה כי הוא הגיש בקשות לאנשים שעל סמך דעתו הוא החליט שמגיע להם ולקחו לו את המחשב ואת המדפסת של משרד הבריאות.

מאיר יחיא קדוש: היה אצלו במשרד.

מאיר יחיא קדוש: אבא שלי, לקחתי אותו, הדפיסו לדודה שלי מהמחשב הזה ובגלל דודה שלי לקחו לו את המחשב כי דודה שלי היא אנטי תרופות והיא על סמך אידיאולוגיה קיבלה רישיון.

מאיר יחיא קדוש: ועל סמך זה הם לקחו לו את המחשב ואת המדפסת.

מאיר יחיא קדוש: לא רק לו, יש עוד רופא שלקחו לו.

מאיר יחיא קדוש: גם ד"ר גיל מורלי, לקחו לו את ההסמכה בכלל להגיש בקשה דרך מחשב רגיל אפילו.

מאיר יחיא קדוש: יש פה משהו שהם מתנכלים בכוונה לרופאים שמגישים וגם ברקת שייאמר לזכותה שהיא נצמדת לנהלים בגלל שהיא לא רוצה שיקחו לה גם כן את הדבר הזה.

מאיר יחיא קדוש: היא יודעת לעזור לחולים ויש פה חולים שזקוקים לדבר הזה.

מאיר יחיא קדוש: והדבר הזה, אם כבר מדברים על ה-THC שנבהלים ממנו כל כך אז מה שקורה פה במדינה, תמר, הדבר הזה זה כאוס שהמדינה מפסידה מזה הון תועפות.

מאיר יחיא קדוש: יש ימבה CBD שנכנס מחוץ-לארץ פה לארץ והמשטרה לא יודעת איך לאכוף את זה אפילו כי זה 0.01 THC והחוק לא מוגדר על זה.

מאיר יחיא קדוש: החוק יבש על זה, אין אף אחד שיכול לאכוף את זה אז המשטרה לוקחת את זה, אולי מקסימום מחרימה והיו מקרים שהיא גם החזירה.

מאיר יחיא קדוש: אז חולים היו מנצלים את הדבר הזה מזמינים מחוץ-לארץ.

מאיר יחיא קדוש: המדינה מפסידה הון תועפות על הדבר הזה.

מאיר יחיא קדוש: אתם לא רוצים THC אז היום תתירו את ההמפ.

מאיר יחיא קדוש: ההמפ הוא - - - יכול להיות טוב לנו וגם ל-CBD קודם כל - -

קריאות: - - -

תמר זנדברג: יובל, זה נכון?

יובל לנדשפט: מה?

תמר זנדברג: מבין ה-18 רופאים יש רופאים שלקחו להם את ההסמכה הזאת?

קריאה: זה נכון מאוד.

קריאה: דבר על ג'וני.

יובל לנדשפט: לא לקחו לג'וני את הסמכת המנהל - -

קריאות: - - -

יובל לנדשפט: ג'וני גרינפלד הוא מנהל על פי הסמכה.

קריאה: אז למה הוא לא יכול לתת 200?

קריאה: 35 למה הוא לא יכול, למה הגבלתם אותו?

יובל לנדשפט: הוא צריך לעבוד על פי הכללים והנהלים - -

קריאה: הורדת 200% לבנאדם חולה מת.

יובל לנדשפט: מעל כמות מסוימת נדרשת לא רק הסכמת הרופא, נדרשת המלצת מנהל המערך בבית החולים.

קריאה: זה סעיף 35, בגלל זה הגיעו לג'וני מלא מטופלים מכל הארץ.

יובל לנדשפט: ויש גם מינונים מעל 100 גרם שבהם נדרש הרופא לנמק בצורה מסודרת מדוע נדרש דווקא הטיפול הזה.

תמר זנדברג: אז אני רק מחדדת – היום יש 14 אונקולוגים, זה לא כל כך בשורה מבחינתנו כי זה היה גם קודם.

תמר זנדברג: יש 18 רופאים חדשים שאתה - - - יש כאן לדעתי את כל קהילת המטופלים, אף אחד לא שמע מזה.

תמר זנדברג: אז יכול להיות שהם עובדים אי שם עם מטופלים אחרים אבל בוא נגיד שזה קצת תמוה, שהייתה כאן עד כדי כך כזאת פליאה.

תמר זנדברג: 14 ועוד 18, 30 וקצת, איפה עוד 125?

יובל לנדשפט: לאחר שיוסמכו אנחנו נתחיל במהלך של להסב את כולם למדיקלזציה.

יובל לנדשפט: זה אותה מדיקליזציה שכולם אומרים בה יהיה לחולה - -

מאיר יחיא קדוש: אני יכול לגנוב לך שנייה - -

תמר זנדברג: לא, לא - -

מאיר יחיא קדוש: לא שואל אתכם! אני באתי היום לבוש בשחור, לבשתי חולצה לבנה והחלפתי לשחור.

מאיר יחיא קדוש: אתמול התבשרנו על עוד חולה אונקולוגי שמת.

מאיר יחיא קדוש: אכפת לך?

מאיר יחיא קדוש: יש לך זמן לחכות עוד יום ועוד שנה ועוד שנתיים.

מאיר יחיא קדוש: אני באתי עם טיפה לבן אבל למה גם את זה רציתי להחליף, נותן טיפה תקווה כי זה לא צמח שאתם יכולים לשלוט עליו זה של בורא עולם.

מאיר יחיא קדוש: והיום אני אומר לכם, כל החולים, מי שרוצה להתרפא, אל תשאלו שום חוק, בשביל לחיות לא צריך חוקים, תגדלו את הקנאביס, תגדלו את זה באדמה - -

יובל לנדשפט: בתור עובד מדינה אני לא יכול להסכים לקריאה לא להקשיב לחוקים.

יובל לנדשפט: אנחנו במדינה עובדים לפי חוק, אני לא יכול להסכים, אני מבקש שתגני את מה שנאמר כאן - -

תמר זנדברג: עם כל הכבוד, אתה לא מנהל את הישיבה, אתה באת - -

יובל לנדשפט: אבל אני מבקש, אני לא מנהל.

קריאות: - - -

מאיר יחיא קדוש: מי אשם?

מאיר יחיא קדוש: דיני נפשות, אנשים מתים פה!

קריאה: ביבי נתן לך תפקיד - -

קריאה: מי אתה?

קריאה: אתה רופא?

קריאה: יש לך הסמכה?

קריאה: למה אתה חותם על רישיונות, תענה לי.

קריאה: שמיקי דור באוסטרליה הוא אומר לי בשלט רחוק חתמתי.

קריאה: איך?

קריאה: איך?

תמר זנדברג: אם לא תהיה לי ברירה אני אצטרך להוציא אותך ואני לא רוצה.

מאיר יחיא קדוש: אז תוציאו.

מאיר יחיא קדוש: תביאו צבא ומשטרה - - - בורא עולם יודע טוב מאוד מה קורה פה - - - הוא ייתן איתכם את הדין אחד-אחד, על כל בנאדם שנעלם מפה ולא איתנו היום, אתם תתנו את הדין.

קריאה: הוא צודק.

קריאה: אנחנו מדברים בשם הכאב שלנו, סליחה.

ליאור לביא: הם שכחו שמשרד הבריאות צריך לרפא, הוא לא חלק מהמשטרה.

קריאה: איפה ניתן למצוא את הרשימה של המנהלים?

מאיר יחיא קדוש: הדם יהיה על הידיים שלך אם תמשיך לשקר, הדם יהיה על הידיים שלך.

קריאה: הוא כבר, הוא 10 שנים הוא כבר.

מאיר יחיא קדוש: - - - בלי תרופות, רק עם הקנאביס, תגיד לי שזה לא תרופה.

מאיר יחיא קדוש: תגיד ליֱ ! היא כבר חודש בלי שמן, למה?

מאיר יחיא קדוש: כי הלכת לתיקון עולם לקחת להם את האישור לגדל, סגרת אותם, חודש אין לה שמן, חודש אני בלי - - - 30%, חודש אני מחכה שיגיע לי השמן והוא לא מגיע.

מאיר יחיא קדוש: הלכתי שלוש פעמים, אין לי דלק, נסעתי הגעתי לשם - - - אין שמן, תיקח 15% ותיקח יותר טיפות של שמן זית - - -

קריאות: - - -

יובל לנדשפט: הדרך השנייה שתפתח לחולים היא דרך לנהל בעצמם את התיק הרפואי, אנחנו עובדים על זה עכשיו.

יובל לנדשפט: זה אני חושב שזה ממשק בתחילת - - - גם ברבעון הראשון.

קריאה: זה כתוב באתר.

יובל לנדשפט: לא.

יובל לנדשפט: מה שאמרתי עד עכשיו – שבא המטופל ויזין בעצמו את כל המסמכים הרפואיים לתוך - -

תמר זנדברג: חכה, לפני שהמטופל מזין בעצמו, אנחנו שנתיים מנסים מהרופא, שהוא הרופא המטופל, שמראש יידע מה הוא עושה, חלקם.

תמר זנדברג: מי שלא קיבל אצלכם את ההכשרה היו כאלה שידעו מראש וקיבלו את ההסמכה רק בשביל שיוכלו להוציא את הרישיון.

תמר זנדברג: זה עדיין לא קורה.

תמר זנדברג: לפני שהמטופל יזין בעצמו הוא כרגע מזין בעצמו פקס וצריך לקבל אצלכם אישור בטלפון, זה כרגע המצב.

תמר זנדברג: רק שנבין כמה אנחנו רחוקים מכל ה- - - אולי תפתחו גם אפליקציה, זה טוב ויפה, נחמד מאוד, חזון למועד, בוא נוודא קודם שמה שאנחנו מדברים עליו כאן שלוש שנים, המינימום שלו קודם כל קורה.

תמר זנדברג: וזה הרושם שלי, והתסכול פה נובע, והסיבה שאני אפשרתי פה את התסכול הזה זה כי אני מרגישה שהפער בין מה שצריך לקרות לבין מה שאתם גם הבטחתם, לבין מה שקורה, במקום ללכת ולהצטמצם הוא הולך ומתרחב.

תמר זנדברג: כי נוספים עוד ועוד מטופלים ואצלכם דברים קופאים על שמרים, אותם כעסים, אותן תשובות חצי מתחכמות, חצי מיתממות חצי לא יודעת מה.

תמר זנדברג: ואנשים סובלים ובגלל זה זה קורה.

תמר זנדברג: לכן יש לי אמפתיה לדבר הזה ולכן אני מאפשרת אותו.

תמר זנדברג: ותראה, עומדים פה סדרנים שמחכים שאני אגיד להם מה לעשות, אבל אני בכוונה קצת מאפשרת את זה כי זה תסכול.

תמר זנדברג: אז בוא רגע נתמקד בדפוס פעולה.

תמר זנדברג: איך אנחנו מגיעים מכאן מהפלונטר המאוד בעייתי הזה למצב שבו קודם כל שחררו, ואני אומרת לך את זה שנתיים, אתה מסרב להקשיב, אבל שחררו לרופאים, שחררו להם.

תמר זנדברג: תורידו את הפקק הזה אצלכם.

תמר זנדברג: זה פקק בירוקרטי, זה פקק ככל הנראה גם מקצועי.

תמר זנדברג: ודיברנו על זה מהיום הראשון.

תמר זנדברג: רופאים אצלכם מאשרים, יש לכם מינונים שהם פיקס, זה דבר שרירותי, דיי, שחררו לרופאים.

רמי דבש: פעם לא היה יק"ר, היה יותר כיף, הכל היה הולך יותר חלק.

קריאה: נכון.

יובל לנדשפט: פעם היו 500 מטופלים בארץ ששלחו בקשות למנהלת ולא היה - - - אני חושב שחלק גדול מפעילות היק"ר זה 42,000 מטופלים, אין לזה אח ורע.

יובל לנדשפט: כל מה שאנחנו אומרים והוא אמת והוא אמת מבוססת - -

רמי דבש: אנחנו גם יודעים לצעוק.

רמי דבש: אנחנו יושבים בשקט שלוש שנים.

רמי דבש: תמר, באמת, דיי - -

תמר זנדברג: אני יודעת.

רמי דבש: ששה פיגועים ראיתי בעיר הזאת.

רמי דבש: כליות של אנשים הרמתי בידיים.

רמי דבש: לפני כמה שנים לא היה יק"ר, היה 5400* של משרד הבריאות, לא היה ימי עסקים בכלל.

קריאה: אישור גידול, היה הכל.

תמר זנדברג: רמי, אני מבקשת, שמענו, תודה, אני לא רוצה להוציא אבל אי אפשר ככה לנהל דיון.

יובל לנדשפט: יש צדק במה שהוא אומר.

יובל לנדשפט: לא היה באמת יק"ר, גידלו בבית - -

רמי דבש: - - -

תמר זנדברג: צא בבקשה כמה דקות.

רמי דבש: כואב הלב, שלוש וחצי שנים משקרים לנו תמר.

רמי דבש: אני עדיין מחכה לשמוע כמה קילו אוקסיקונטין נכנס לארץ, מישהו יכול לספר לי?

תמר זנדברג: רמי, אני מצטערת, אני לא יכולה לנהל דיון ככה.

תמר זנדברג: צא לכמה דקות.

תמר זנדברג: מתי הרופאים, בדיוק, כמה ומתי, אל תגיד לי תהליכים, תן לי תאריך, מתי הרופאים האלה, ה-150 האלה שאתם גוררים אותם כבר שנתיים במקום להתחיל ולשחרר ולשחרר אתם מחזיקים את זה ככה וזאת התוצאה.

תמר זנדברג: מתי הם יתחילו להנפיק רישיונות?

תמר זנדברג: תאריך.

יובל לנדשפט: בשנת 2019.

תמר זנדברג: מתי בשנת 2019.

יובל לנדשפט: באופן מדורג בשנת 2019.

תמר זנדברג: לא, לא מדורג, מתי?

יובל לנדשפט: לא יודע.

יובל לנדשפט: בשנת 2019.

יובל לנדשפט: יש מספר דברים שצריכים להתרחש לפני כן.

יובל לנדשפט: טקס ההסמכה שלהם נזמין גם אותך.

יובל לנדשפט: בשלהי - -

תמר זנדברג: יש פה ד"ר בן עמית, קופת חולים מכבי.

תמר זנדברג: אחריו ליאור שכטר ממאוחדת.

תמר זנדברג: בבקשה.

בן עמית: תודה על זכות הדיבור.

בן עמית: אני אשמור את זה קצר.

בן עמית: שמי ד"ר בן עמית, אני מהמטה הארצי מהנהלת מכבי שירותי בריאות.

בן עמית: אני חושב שזה מאוד חשוב שהקופות יהיו מעורבות בסיפור הזה ויאמרו את דברן, ולכן נשלחתי מטעם הנהלת מכבי מטעם המנכ"ל כדי לומר כמה דברים.

בן עמית: קודם כל חשוב לי מאוד לומר שמכבי פה, אכפת לנו מהחברים.

בן עמית: אנחנו, רופאי מכבי, נתקלים באנשים שזקוקים לטיפול בקנאביס על בסיס יום-יומי.

בן עמית: אנחנו מסתכלים להם בלבן של העיניים ואנחנו רופאים ובני אדם ואכפת לנו.

בן עמית: אנחנו מאוד מאוד רוצים שיימצא תהליך טוב שבו אנשים יוכלו להגיע לקופת החולים ולקבל טיפול בקנאביס כמו כל טיפול אחר.

בן עמית: אנחנו מאוד בעד.

בן עמית: אני מבין שיש הרבה תסכול ואני רוצה לדבר קצת על הפערים ועל למה זה לא קורה.

בן עמית: בשביל זה אני כאן.

בן עמית: אני רוצה לומר שאנחנו כדי להשיג את המטרה הזאת, וזאת המטרה שעומדת לנגד עינינו, אנחנו בקשר עם היק"ר, יש לנו ממשק עבודה טוב איתם ובאמת דלתם פתוחה בפנינו ולהיפך ואנחנו מאוד רוצים לעבוד יחד.

בן עמית: כי מה שמעניין אותנו בסופו של דבר, אפילו יותר מאשר התחרות בין הקופות זה שאנשים יקבלו את הטיפול.

בן עמית: באמת.

בן עמית: אני רוצה להצביע על חסם אחד עיקרי שהוא דבר שמאט ומקשה עלינו.

בן עמית: כידוע, הייעוד העיקרי של קופות חולים הוא לספק שירותים שנמצאים בסל הבריאות.

בן עמית: קנאביס לא מוגדר בסל הבריאות, ולכן כל העיסוק בדבר הזה הוא עלות שמושטת על קופות החולים.

בן עמית: ויש עלויות על הדבר הזה.

בן עמית: גם אם מורשה לרופא לגבות איזשהו סכום כסף מהמטופל, גם אם המטופל משלם על התרופות עדיין יש עלויות ניכרות להקים מערך כזה.

בן עמית: עלויות שהן - -

תמר זנדברג: אני חייבת לעצור אותך פה.

תמר זנדברג: מה התפקיד שלך במכבי?

בן עמית: אני מנהל בחטיבת הבריאות במכבי.

תמר זנדברג: עד כמה שאני יודעת חוק ביטוח בריאות ממלכתי אמנם העביר אחריות לקופות החולים ואתם היום אחראים בשם מדינת ישראל על הבריאות ועל שירותי הבריאות של כולנו, אבל אתם לא עסק.

תמר זנדברג: סל התרופות הוא באמת נותן את הסבסוד ואת המימון הממשלתי לתרופות מה כן ומה לא, ומה שלא עולה כסף לכם, למטופלים במידה רבה מאוד.

תמר זנדברג: אבל בוא שנייה תסביר לי, אל תלך לכסף, זה נורא קל ואני חייבת לומר זה גם חוטא לתפקיד שלך כרופא ושל קופות החולים באופן כללי.

תמר זנדברג: יש לנו כאן בעיה הרבה הרבה יותר בסיסית והיא שאתם כקופה, ועל זה אני רוצה, כי את הסיפור הזה של סל הבריאות מבחינתי זה סיבה למה, ואני שומעת את זה שלוש שנים, להתחמק מהאחריות של קופות החולים לספק את השירות עצמו.

תמר זנדברג: זה שעולה לכם כסף התור של המטופל וכל הדברים האלה – בשביל זה אתם קיימים.

תמר זנדברג: זה לא איזה תרופה ביולוגית שעולה מיליונים שכן נכנס או לא נכנס, לא, זה לא עולה לכם.

תמר זנדברג: סך הכל זה עולה לכם את המשכורת של הרופא של השעות שהוא יושב.

תמר זנדברג: ומה אם לא מחויבות למטופלים שלכם, זה מבוטחים שלכם.

תמר זנדברג: אתם קיבלתם מנדט מהמדינה לספק שירותי בריאות למטופלים האלה.

תמר זנדברג: בוא תגיד לי איך אתם, במקום להגיד לי כמה זה עולה לכם, תאמין לי זה לא עולה לכם הרבה, זה כולה רופא שיושב ומקבל חולה ומדפיס.

תמר זנדברג: כל רופא עושה את זה בכל תור בכל נושא.

תמר זנדברג: בוא תסביר לי איך אתם נותנים דלת פתוחה ומענה למבוטחים שלכם שמגיעים עם כאב, שמגיעים עם פוסט טראומה, שמגיעים עם סרטן, חס וחלילה.

תמר זנדברג: ואיך אתם מקלים עליהם, איך אתם דופקים על השולחן למשרד הבריאות ואומרים להם, אנחנו שלחנו את הרופאים האלה והאלה, למה אין להם הסמכה עדיין?

תמר זנדברג: למה אין להם את המדפסת מותקנת אצלנו במרפאות הציבוריות שהם יוכלו לרשום את הרישיונות ולתת את הדו שיח הזה הכל כך חשוב, הכל כך קדוש בין רופא לבין מטופל שיתנהל לא עם איזה פקס במשרד הבריאות אלא במקום הטבעי שזה בקליניקה של הרופאים שלכם.

תמר זנדברג: אז זה שהמשפט הראשון שלך זה סל התרופות זה נדליק לי מה זה נורה אדומה.

בן עמית: אני באמת נשלחתי להציף את הקושי הזה.

תמר זנדברג: אבל איזה קושי?

בן עמית: הקושי בזה שנגררנו בעצם לספק שירות נוסף שאנחנו מאוד מאוד - - - כקופה אני מסכים שהמקום הטבעי לתת אותו זה בקופה, שכמו שנרשם כל טיפול אחר אז גם זה יירשם.

בן עמית: אלא שלתת קנאביס זה דורש יותר מאשר לתת טיפול אחר משתי סיבות: אחת, יש דרישות רגולטוריות.

בן עמית: אם רופא היה יכול להוציא במחשב של מכבי פשוט במקום תרופה א', תרופה ב' והתרופה הזאת תהיה קנאביס אז לא היה נדרש עוד מערך.

בן עמית: אבל הרגולטור דורש מאיתנו - -

ארז שטיבל: אבל לתת לי ארקוסטין ולתת לי - - - אתה יכול לתת לי באותו יום חמש פעמים, זה לא בעיה.

בן עמית: נכון, נכון, וזה מאוד מצער שזה ככה.

יובל לנדשפט: הקנאביס הוא לא חלק מהסל, זה גם סיפור, ולכן הוא לא נמצא במחשבי הקופה.

קריאות: - - -

יובל לנדשפט: הנושא של סל התרופות וקנאביס נידון בבית המשפט העליון לפני כחודש.

נטע קובלסקי: השאלה היא למה הרופאים שלכם בתור רופאים מסרבים למלא המלצות, זאת השאלה.

בן עמית: זה נכון.

בן עמית: אני אגיד למה.

בן עמית: יש רופאים רבים במכבי, אני מדבר בשם מכבי, אני לא מאמין שזה מאוד שונה מכבי ביחס לאחרים, יש רופאים רבים, ואני בראשם, אישית, אתם רואים שאני פה ואני רוצה למצוא לזה פתרון, שמעוניינים לרשום קנאביס, חושבים שזה מתאים וזה נכון קלינית למטופל מסוים.

בן עמית: אבל הם לא יכולים פשוט לרשום את זה כמו כל תרופה אחרת כי נדרשת מהם רגולציה.

בן עמית: הרגולציה הזאת זה לא רק לרשום טופס.

בן עמית: זאת אומרת, זה לא רק למלא טופס שזה מאוד זריז.

בן עמית: בשביל זה צריך עוד מערכת מחשוב.

בן עמית: אני לא אומר את זה כתירוץ, כן?

בן עמית: אלא באמת זה דורש עוד שני דברים.

בן עמית: אחד, זה דורש איזשהו צרכי מחשוב נפרדים.

בן עמית: לדבר הזה אין עלויות מאוד גבוהות אבל יש לזה עלויות מסוימות והדבר השני זה יוצר דרישות פיזיות מבחינת המתקן.

בן עמית: אני מדבר על זה בגלל הנושא של אבטחה שזה נושא שאני ביקשתי - -

נטע קובלסקי: אני לא רופאה, אני אזרחית כמו רוב האזרחים פה בישראל, אני יכולה לפתוח את המחשב שלי, למלא את הבקשה.

נטע קובלסקי: אז להגיד שרופא לא יכול לעשות את זה במחשוב שיש לו בקליניקה זה לא נכון.

בן עמית: אני לא מדבר על - - - אני מדבר על להוציא רישיון - -

נטע קובלסקי: למלא בקשה, אני לא מדברת על להוציא עכשיו רישיון, אני מדברת על למלא בקשה.

נטע קובלסקי: אני יכולה לעשות את זה, הוא יכול לעשות את זה, לא צריך להיות רופא בשביל להיכנס לטופס.

קריאות: - - -

קריאה: יש הרבה רופאים במכבי שלא ממלאים את הבקשות.

יובל לנדשפט: נטע, הוא מדבר על להנפיק, לא - -

נטע קובלסקי: - - -

קריאה: קודם בקשות, אחרי זה רישיונות.

נטע קובלסקי: אני לא מדברת על הוצאת רישיון, אני מדברת על מילוי בקשה.

נטע קובלסקי: בבקשה תדייק.

בן עמית: השאלה מאוד ברורה, אני אדייק.

בן עמית: זה גם מאוד מאוד חשוב לי שאנחנו עושים את הדיון הזה, אני חושב שזה לב ליבו של הדבר ותמיד מדברים על דברים אחרים וזה דבר נורא חשוב – איך מטופל מגיע לרופא ומקבל.

בן עמית: יש באמת יותר פשוט להגיש בקשות, אני מדבר על הנושא הטכני, אבל אנחנו עכשיו נמצאים בתהליך של איזושהי רפורמה שהדבר הזה הוא משהו שאמור לעבור מהעולם ועכשיו כבר הולכים לצאת רישיונות.

בן עמית: ממש רישיונות, בלי לבקש מהיק"ר.

בן עמית: שזה שירות מצוין עוד יותר, זה שירות עוד יותר טוב, שהמטופל יגיע אליך וייצא עם רישיון ולא עם - - - זה עם סיוע שלך - -

יעל כהן-פארן: אבל זה לא קורה.

קריאה: בעצם עד שלא תעשו מזה כסף לא תתנו לנו.

בן עמית: כך או כך אז בוא נגיד בתהליך החדש שבו המטופל יגיע וייצא עם רישיון זה דבר שהוא דורש איזושהי מערכת מחשוב.

בן עמית: אחרת הוא טיפה יותר מורכב טכנית, אין פה מורכבות גדולה - -

ניר יופטרו: למה מורפיום אני יכול לקבל בקלות וקנאביס לא מהרופא שלכם?

בן עמית: זה הרגולציה.

ניר יופטרו: לא המטרה שלך לטפל בי בתור רופא, לא אתה נשבעת את שבועת הרופא?

תמר זנדברג: ד"ר בן עמית, סליחה, הדברים פה שוב נאמרים בקריאות ביניים אבל אני חייבת להגיד שהם מאוד מדויקים.

תמר זנדברג: כי בעצם מה שאתה אומר זה, ושוב, זה לא ועדת הבריאות פה אבל אנחנו נחשפים לטפח מאוד מאוד בעייתי במערכת הבריאות ולא בפעם הראשונה, שההנחיות שלכם והמדיניות שלכם, עזוב רגע את משרד הבריאות, האופן שבו אתם מעודדים או מעכבים את הרופאים שלכם מלפעול היא נובעת- - - אם מורפיום או אוקסיקונטין או תרופות אופיאטיות קשות וממכרות שאתם יודעים את זה זה קל לרשום אז אתם תחלקו.

תמר זנדברג: ואם צריך טיפה, ויכול להיות שכקופה, וקופה שיש לכם מרחב תמרון, תיקחו על עצמכם את הנושא הזה ברצינות, תכשירו את הרופאים, תגידו להם קחו את הזמן הסתגלות על זה, זה יכול להיות טיפה יעלה יותר, זה לא יעלה לכם כסף, זה יעלה בשעות של הרופאים.

תמר זנדברג: אני יודעת שהכל אצלכם אקסלים ומחושב, זה החלק הבעייתי של חוק ביטוח בריאות ממלכתי, אבל זה קיים.

תמר זנדברג: אבל עדיין, יש לכם מרחב תמרון גם כלכלי לספוג את הכמה שעות האלה של רופא ולהגיד לרופא, זה דרך שבה אתם תספקו שירות טוב יותר למטופלים שלכם.

תמר זנדברג: אז אי אפשר להסתתר רק - - - יש פה מהלך, זה ביחד.

תמר זנדברג: אנחנו שמענו כאן גם לאורך השנים, קיימנו המון דיונים בוועדה שמשרד הבריאות בא בטענות לקופות החולים ואמר סוגרים לנו דלת, חוסמים אותנו.

תמר זנדברג: ניהלנו פה דיונים על פקסים של קופות חולים וכל מיני מיילים של קופות חולים שאמרו, כתבו בהנחיות בתפוצת כל הרופאים אצלנו לא מטפלים בקנאביס רפואי וכל הדברים האלה.

תמר זנדברג: אנחנו גם את העולם הזה חיים.

תמר זנדברג: בואו תראו לי כולכם, אתם רופאים, אתם אנשי מקצוע, אתם מחויבים קודם כל למטופלים – איך אתם לוקחים את הנושא הזה על עצמכם.

תמר זנדברג: ברור לך, ואני בטוחה שאתה יושב פה ואתה שומע, גם אם לא היית ער קודם, שזה נושא בוער, שזה נושא שיש מגוון תחומים של רפואה, מאונקולוגיה ועד כאב ועד פוסט טראומה שהמטופלים האלה נמצאים אצלכם.

תמר זנדברג: אז איך אתם מקלים על הזנת הבקשות ועל דחיפת רופאים להנפיק גם את הרישיונות עצמם במסע הבלתי נגמר הזה שמשרד הבריאות מעביר את כולנו.

ארז שטיבל: לעזור לרופאים במימון הקורסים וההכשרה.

יובל לנדשפט: הקורסים לרופאים הם בחינם.

תמר זנדברג: יש 150 רופאים, הם הוכשרו.

תמר זנדברג: מה קורה עם הרישיונות, מה קורה עם - -

קריאה: הם לא הוכשרו אין רשימה, אי אפשר לגשת אליהם.

ליאור לביא: דרך אגב, לא שזה יעלה לקופות גרוש, הם ירוויחו הון עתק כי הם יצטרכו לסבסד פחות תרופות.

ליאור לביא: הם ירוויחו מזה הון עתק.

קריאות: - - -

בן עמית: אנחנו הקופה רוצים להיות שם.

בן עמית: אני מעביר מסר ממנכ"ל הקופה, אני כמובן מייצג ואני מעביר את המסר.

בן עמית: זה נכון שכרופאים, כבני אדם, אנחנו רוצים לעשות את המקסימום וכסף זה לא אישיו וכו'.

בן עמית: אבל יש כלכלת בריאות, קופה יכולה לספוג את זה, אבל קופה זה גוף גירעוני ואם נדרש שירות שמבחינת רגולציה דורש איזשהו מאמץ אז צריך לפצות את הקופות, לתת להן משהו שיאפשר להן לתת שירות טוב.

בן עמית: כי כרגע אנחנו, אני כבנאדם, כאחד מהאנשים שמנסים להוביל את זה בקופה אנחנו מאוד מנסים לשכנע רופאים שהשירות הזה הוא שירות שהוא משתלם והוא אפשרי.

בן עמית: אבל כרגע רופאים לא - - - זה נושא שהוא לא מתוקצב ונושא שהוא לא מתקצב זה תמיד עובד על ניסיונות ועל טובות והוא לא זז.

בן עמית: הוא לא זז בגלל שזה לא מתוקצב.

בן עמית: ויש גם נושא חשוב שזה נושא האבטחה.

בן עמית: רופאים רבים, בטח אם זה בא להם בהפסד, אבל מעבר לעניין הציני הזה, רופאים רבים חוששים בגלל נושא האבטחה סביב הדבר הזה- -

קריאה: מה הם שוטרים או רופאים?

בן עמית: מדובר במתי מעט של מטופלים.

תמר זנדברג: ד"ר בן עמית, תקשיב רגע, אני ממש מצטערת, אנחנו שומעים את הדברים האלה, אתם חייבים להתקדם, אתם חייבים להתעורר.

תמר זנדברג: אם רופאים מחלקים ריטלין ומחלקים מדבקות - - - ומחלקים כדורים שנמכרים בשווקי הסמים הלא חוקיים בתחנה המרכזית, זאת ועדת הסמים היא עוסקת לא רק בקנאביס רפואי – אנחנו שומעים פה את רוני ברקוביץ' מאגף האכיפה של משרד הבריאות והוא מראה לנו תפיסות של שקיות שבאו במקור ממרשמים של רופאים.

תמר זנדברג: אז לא יכול להיות שעדיין יש אצלכם את הסטיגמות האלה.

תמר זנדברג: אני מבינה את החשש של הרופאים אבל אני גם מבינה שאתם לא עושים כלום כדי להפיג את החשש הזה.

תמר זנדברג: וזאת הבעיה שלי כי אתם המנהיגות של הקופה.

תמר זנדברג: הרופאים בסוף נמצאים בשטח, הם בממשק עם החולים.

תמר זנדברג: אם אין עליהם איומים להמון המון תרופות שהן סמים מסוכנים וקשים שהם מחלקים ככה ופה פתאום יש איזה מין - - - זה סימן שמשהו לא בסדר במערכת.

תמר זנדברג: אתם לא מכינים את המסר לשטח למטה כמו שצריך.

תמר זנדברג: חבר הכנסת דן סידה, אחריו ד"ר שכטר אחרי זה חברת הכנסת יעל כהן-פארן שגם הצטרפה.

תמר זנדברג: ואחרי זה, ככל שיותיר לנו הזמן, הוא אמור להסתיים עוד שמונה דקות, אנחנו קצת נמשוך את הזמן אבל אני חושבת שהדברים המרכזיים נמצאים.

תמר זנדברג: בבקשה.

דן סיידה: תודה גברתי.

דן סיידה: אני חושב שמפאת חשיבות הנושא ואיך שהוא מתנהל פה גברתי שוחה בחומר בצורה ברורה ורואים שכל העסק מתנהל - -

תמר זנדברג: אנחנו שלוש שנים בנושא.

דן סיידה: כן, אני יודע.

דן סיידה: מכוון שאני נמצא פה - - - אז אני העדפתי לשתוק ולשמוע, אבל ברור לכל בר דעת במדינה כולה וגם ליושבי השולחן הזה שיש מגמה, שיש תובנות מסוימות שברורות היום לכל ילד בישראל.

דן סיידה: ברור מעל לכל ספק שהקנאביס הרפואי הוא מזור מדהים להמון תחלואים גופניים ונפשיים, זה ברור לכולם, אין על זה בכלל שום ויכוח.

דן סיידה: עוד דבר ברור מזה שהמערכת מתקשה להתמודד באופן מהיר עם התגליות של הקנאביס וכל מה שיוצא מזה והמערכת מקרטעת ולא מצליחה להתקדם בקצב של הגילויים שישנם.

דן סיידה: התובנות האלה כבר נמצאות, אמרתי, כל ילד קטן, כל מי שנמצא במדינה הזאת ופותח את העיניים מבין את התובנות האלה.

דן סיידה: אבל המסקנה היא שאמרת אדוני, יובל, שאם הדבר הזה יהפוך להיות תרופה המערכת תוכל להתמודד איתה יותר במהירות, היא ערוכה להתמודד עם הדבר הזה בתור תרופה ביתר קלות.

דן סיידה: אז אם זה ככה אז תהפכו את זה לתרופה, אני לא מבין.

דן סיידה: יש מערכת ממוקדת שיודעת לעבוד, אז תהפכו את זה לתרופה - -

קריאה: אם יהפכו את זה לתרופה כולם יגדלו את זה ולא יהיה מי שייקח על זה כסף.

דן סיידה: אמרתי את זה כדוגמה.

דן סיידה: אם זה מה שצריך להיות אז תלמדו את המערכת להתמודד, אחרת זה לא ייגמר פה.

דן סיידה: זה ברור שהדבר הזה חוצה זרמים, מפלגות, כולם מבינים שיש פה משהו חדש, צריך לתת לו התבטאות, צריך להתקדם איתו וצריך לפתור את כל המערכות הבירוקרטיות האלה בהקדם ובמהירות ולתת לנושא הזה לרפא את מי שצריך לרפא וכמה שיותר מהר.

דן סיידה: זו המסקנה וזו התובנה שעולה מכל הדיונים שמתקיימים סביב כל הנושא הזה.

דן סיידה: אז חבר'ה קדימה.

תמר זנדברג: ד"ר ליאורה שכטר.

ליאורה שכטר: קודם כל מאוחדת כקופה מכירה במיקום של קנאביס רפואי כטיפול לגיטימי למגוון מאוד גדול של מחלות ואזורים.

ליאורה שכטר: בוא נדבר על מה שיש היום ולאן זה צריך ללכת לפי דעתנו.

ליאורה שכטר: קודם כל מה שיש היום כולם מכירים ושמענו פה מעל שעה את הקשיים המאוד גדולים שיש בכל התהליך הזה ואני לא אכנס לזה.

ליאורה שכטר: אני רוצה לדבר יותר על העתיד.

ליאורה שכטר: במאוחדת בגלל ההכרה בחשיבות של קנאביס הוקמה ועדה.

ליאורה שכטר: אני חושבת שזאת הקופה היחידה שהוקמה בה ועדה כדי לטפל בכל הנושא, כדי לקבוע מדיניות.

ליאורה שכטר: ונקבעה מדיניות של טיפול דרך מתן או מיסוד מתן הקנאביס במסגרת הקופה.

ליאורה שכטר: המדיניות שנקבעה באה לשרת שתי מטרות: אחת, להקל על המטופלים.

ליאורה שכטר: ושתיים, ולא פחות חשוב מזה, לשמור על קריטריונים רפואיים מקצועיים בשעת מתן קנאביס.

ליאורה שכטר: כי אנחנו יודעים שזה נושא טעון ואי אפשר גם להתעלם מזה שזה נושא טעון הנושא של מתן קנאביס.

ליאורה שכטר: אז יש מדיניות לקופה הזאת, אלא שהמדיניות הזאת דורשת תקצוב.

ליאורה שכטר: אנחנו ביקשנו מהיק"ר, בוא נגיד ביקשנו מהממונה על הבקרה מטעם משרד האוצר, הממונה על הקופות, כדי שיאשרו לנו שאותה השתתפות שהמטופל משלם ליק"ר ישלם למסגרת שלנו, אנחנו נעשה את הכל אין-האוס.

ליאורה שכטר: ובדרך הזאת גם נשמור על פיקוח מקצועי שהוא חשוב, אי אפשר לפסול אותו וגם יחד עם זאת כל התהליך יהיה כל כך מהר שהוא יהיה כמו כל תרופה אחרת שניתנת למטופל.

ליאורה שכטר: הרפורמה הזאת שאנחנו רצינו לעשות כבר שנה על השולחן, קיבלה את האישור של יובל ושל היק"ר, אלא שהיא נתקעה מול האוצר.

ליאורה שכטר: האוצר איננו מאשר לנו לקבל את אותם 200 או משהו שקלים שהיק"ר הסכים שיועברו לנו.

ליאורה שכטר: ובדרך הזאת אם זה היה נפתר כבר היינו יכולים לפרוץ דרך ואני משוכנעת שכל שאר הקופות היו הולכות בעקבותינו.

ליאורה שכטר: אבל שם זה תקוע ואנחנו לא מצליחים לפתור את הקשר הגורדי הזה.

ליאורה שכטר: משרד הבריאות אומר - - - בקיצור ככה - - -

תמר זנדברג: סיכום ביניים: הוועדה תפנה לשר האוצר, תיקח מד"ר שכטר את הפרטים מקופת חולים מאוחדת, נלמד את הפרטים של זה.

תמר זנדברג: אני לא פותחת עכשיו דיון שלם בנושא הזה, אבל הבנתי את הנושא.

תמר זנדברג: אני גם מניחה מה הסיבה שלהם יש להם את - - - אבל הוועדה תפנה לשר האוצר שלאור הנושא עלה כאן

תמר זנדברג: בוועדה בהסכמת - -

יובל לנדשפט: מדובר בהחלט בהוזלת יוקר המחייה.

יובל לנדשפט: היום המטופלים הולכים לרופא, אמרתי 1200-1000 אמרו פה 1400 וזה יעלה כמו ביקור רפואי במרפאה.

תומר טל: מה אתה משקר, זה הרופאים הפרטיים - -

קריאה: זה לא נכון, זה פשוט לא נכון.

קריאה: איפה הרשימה של הרופאים?

קריאה: הרופאים מפחדים לתת לנו מרשמים.

קריאות: - - -

קריאה: הם מפחדים לתת, הם מפחדים להיות כמו ג'וני.

תומר טל: - - - ולקחו לי כי חיכיתי וחיכיתי.

תומר טל: מה זה יעזור לנו שתחלקו מסכות של ד"ר מיכאל דור לכל רופא ואז הוא ייתן תת מינון לכל חולה.

תומר טל: אתם שמחים נורא שרופאים אונקולוגים נותנים אישור כבר.

תומר טל: אגב, אתה עשר שנים, זה עשר שנים של רפורמה.

תומר טל: אני עשר שנים בלי תרופה.

תומר טל: דרסתי ארבע גופות של חיילים שהתפוצצו, הייתי חודשיים בטנק - - - אני הלכתי לחומת מגן בשביל להגן עליך, למה הרופא שלך שהוא קיבל את התפקיד שלו הוריד לי את המינון לחצי, למה?

תומר טל: למה אני פותח את השקיות שלי של הרפורמה שלך ומקבל קנאביס מקולקל.

תומר טל: הרפורמה שלכם נכשלה, לגליזציה - - - עשר שנים אתה הורג אותנו, מ-2009 אני פה בוועדה, הוציאו אותי ב-2009 מהוועדה כי צעקתי עליכם.

תומר טל: אתם הורגים אותי ואת חברים שלי ואתם נותנים את התרופות האלה - - - אין מחלה אחת שאתם נותנים לה קנאביס שהיא לא סכנת חיים אם אין לי - - - טיפול - - -

קריאות: - - -

תמר זנדברג: חברת הכנסת יעל כהן פארן.

יעל כהן-פארן: קשה קצת לחזור לדיון כי באמת הדברים פה יוצאים מהלב של אנשים ואנחנו רואים את זה ואנחנו מבינים את זה.

יעל כהן-פארן: ואני רוצה להגיד שמפניות ציבור שאני מקבלת גם בנושאים האלה ומנסה לסייע, יש גם הרבה אנשים שלא יכלו להגיע לכאן, מרוב כאבים הם לא יכולים לצאת מהבית והקנאביס זה הדבר היחיד שמסייע להם.

יעל כהן-פארן: שלא לדבר על חולי סרטן במצבים סופניים שהקנאביס מחזיק אותם בחיים.

יעל כהן-פארן: ויש לי אישית אנשים שאני עוזרת להם, מנסה לעזור להם מולכם כי המערכת פשוט מפנה להם את העורף וזה פשוט לא ייאמן.

יעל כהן-פארן: אתם מתייחסים לכל מי שמבקש את הקנאביס, וקיבל לכך אישור מרופא כחשוד מיידי.

יעל כהן-פארן: קודם כל הם חשודים, קודם כל הם צריכים להוכיח שהם לא חשודים.

יעל כהן-פארן: וזה פשוט נורא היחס שמקבלים אנשים.

יעל כהן-פארן: לפעמים להארכת רישיון הם צריכים לחדש כאילו מאפס.

יעל כהן-פארן: פשוט לא ייאמן מה שאנשים צריכים לעבור.

יעל כהן-פארן: ואני מקבלת את זה בכמה פניות ציבור כי אנחנו מקבלים פניות ציבור באמת בהמון המון נושאים אבל באמת יש פה בעיה בהתנהלות.

יעל כהן-פארן: עכשיו דיברנו עד כאן על איך זה הולך להיות עכשיו ואנחנו מקווים שיהיה שינוי ב-2019.

יעל כהן-פארן: אבל אפילו עכשיו ברגע הנתון הזה ועד השינוי הזה קורה, אדוני יובל ויחידת היק"ר, אתם צריכים לעשות בדק בית אצלכם מדוע אנחנו מגיעים למצב הזה.

יעל כהן-פארן: מדוע כל מי שמבקש רישיון קודם כל הוא נתפס כחשוד.

יעל כהן-פארן: וזה לא לעניין.

יעל כהן-פארן: כבר עברנו את השלב הזה, קנאביס רפואי כבר נכנס לשימוש - -

דן סיידה: לדעתי צריך לסגור את היק"ר.

דן סיידה: זה לא מצליח, זו עובדה.

קריאה: אנחנו אנשים חולים.

יעל כהן-פארן: אנחנו במצב שאנחנו צריכים עם המערכת שקיימת זה עובר קדימה.

יעל כהן-פארן: אולי את היק"ר צריך לסגור, אולי לא, אבל כרגע יש יק"ר וכרגע הוא אמור לתת להם את המענה והוא לא נותן.

דן סיידה: להחזיר את זה למצב הקודם לקדמותו ומשם לבנות משהו חדש.

דן סיידה: זה לא יכול להיות שזה - -

יעל כהן-פארן: וזה לא יכול להיות שאנשים פה פונים לקבל רישיון וחסר איזה טופס אף אחד לא מתקשר אליהם, אף אחד לא חוזר אליהם, הם צריכים לרדוף.

יעל כהן-פארן: אומרים אל תתקשרו, תשלחו פקס ושלום על ישראל עוד חודשיים.

יעל כהן-פארן: מה זה, זה לא יחס לאנשים, באמת.

יעל כהן-פארן: ואני באמת אומרת, יש גם עוד סוגיה שבטח לא עלתה אולי היום בדיון של הרפורמה והכמויות שהיא מגדירה, ויש מקום לוועדת חריגים כי יש אנשים שהכמויות שהרפורמה מגדירה אינם מספקות להם.

יעל כהן-פארן: וזה לב הסיפור, במיוחד חולי סרטן ואנשים במצבים מאוד מאוד קשים.

יעל כהן-פארן: ובאמת, אני אומרת לכם, אנחנו איתכם, אנחנו מנסים לעשות.

יעל כהן-פארן: באמת תמר, כל הכבוד, ואת לא מרפה מהנושא.

יעל כהן-פארן: ואני יודעת שגם בכל פנייה שאני מקבלת אנחנו מיד מתייעצים עם הלשכה שלך איך באמת הגוף עובד ומתנהל ואנחנו יודעים כמה זה קשה ואנחנו מנסים לעשות שיהיה שינוי.

יעל כהן-פארן: תודה.

תמר זנדברג: תודה יעל.

תמר זנדברג: דנה בר-און.

דנה בר-און: אני חייבת להגיד שמכל הדיונים שניהלנו בנושא זה אולי היה הקשה ביותר מכולם.

דנה בר-און: ממקום מאוד אישי כרגע את הזכרת בתחילת הדיון את הדיון ביולי 15', תמר את זוכרת איך אני נראיתי באותו דיון?

תמר זנדברג: כן.

דנה בר-און: אני באותו דיון הייתי בכסא גלגלים כי לי הורידו את המינון בשליש.

דנה בר-און: אני היום כמו שכולם רואים לא בכסא גלגלים כי המינון שלי חזר אליי בגלל שחברי כנסת נלחמו עליי וכי בית משפט גם קבע אחר כך.

דנה בר-און: יובל, למה לי מגיע להזיז את השרירים שלי ולאורין לא?

דנה בר-און: האם אני מסטולה?

דנה בר-און: מישהו כאן בדיון הזה ראה אותי פעם מסטולה?

דנה בר-און: למה כולנו צריכים להיות כל הזמן עבריינים בפוטנציה.

דנה בר-און: למה אני כן ואורין לא, יובל?

דנה בר-און: למה אני כן וכל חולה אונקולוגי לא.

דנה בר-און: הדיון הזה היה קשה לי ברמות אחרות כי אני פשוט מרגישה כאן ששלוש שנים אנחנו טוחנים את אותם המים ואני טוחנת את אותם המסדרונות פה כדי לשמוע את אותן האמירות, כמו שאת אמרת בעצמך, שחוזרות על עצמן שוב ושוב ושוב ושוב.

דנה בר-און: ואז אני חוזרת הביתה, יושבת מול המחשב, פותחת את מייל העמותה ורואה 80 בקשות של מטופלים שלא מצליחים אפילו לדעת מה הסטאטוס של הטיפול בבקשה שלהם ביק"ר.

דנה בר-און: ועוד עשרות בקשות של חולי סרטן שהמינון שלהם נחתך בחצי.

דנה בר-און: עזבי אותך בחצי, מ-200 גרם ל-30 גרם.

קריאה: מ-250 ל-20.

דנה בר-און: שלוש וחצי שנים אני עושה את אותו הדבר.

דנה בר-און: לא רק אחד ולא רק שניים ולא רק שלוש במצב שאתם שמתם אותי בו בסכנת החיים, שאתם שמתם אותי בו, יש עשרות ומאות עכשיו.

דנה בר-און: כל המטופלים של ד"ר ג'וני גרינפלד דמם בראשכם.

דנה בר-און: כל חולה אונקולוגי של ג'וני גרינפלד שנחתך לו המינון דמו בראשכם.

דנה בר-און: ואני אומרת את זה בפה מלא, אתה יודע למה?

דנה בר-און: כי אני פעמיים הייתי צריכה להציל את עצמי מהנזקים שגרמתם לי.

דנה בר-און: ואני אעמוד מאחורי כל חולה שיבקש לתבוע דין על הנזקים האלה.

דנה בר-און: אני והעמותה.

דנה בר-און: והפעם אני לא מדברת בשום ממלכתיות ובשום דיפלומטיות, הפעם אני מדברת בתור מישהי שפעמיים הוציאה את עצמה מכיסא גלגלים בגללכם.

דנה בר-און: הפעם אני מדברת בתור מישהי שיודעת שאם הרפורמה שלכם יוצאת לפועל והזן הספציפי שלי לא יהיה קיים אני אמות.

דנה בר-און: כי אני כמעט מתתי כשהוא לא היה במלאי ביוני.

דנה בר-און: אני כרגע סיימתי חודש אשפוז באיכילוב בתת תזונה בסכנת חיים כי הזן שגורם לי לאכול לא היה זמין חודש אחד.

תמר זנדברג: תודה דנה.

דנה בר-און: כל מטופל זכאי לטיפול שלו, כל מטופל זכאי לזכויות החולה, כל מטופל זכאי לחוק בריאות ממלכתי, כל מטופל זכאי לזכויות - -

קריאה: כל אונקולוג זכאי לראות מנהל, רופא מומחה לקנאביס.

תמר זנדברג: ד"ר רובינסון.

דרור רובינסון: אני חדש כאן בישיבות.

דרור רובינסון: אני אורתופד, אני מטפל בערך ב-2500-2000 מטופלים בשנה.

דרור רובינסון: אני מאוד מאוד מאמין בטיפול.

דרור רובינסון: בניגוד לעמיתיי מקופות החולים אני לא מבקש שהאוצר יממן, אני לא - - - מה שאנחנו כן מבקשים זה לאפשר קשר בלתי אמצעי בין האגודה שלנו של רפואת קנאביס בישראל שכוללת את כל הרופאים שהוכשרו על ידי היק"ר ועוד רופאים שלא הוכשרו אבל מתמצאים היטב בנושאי הקנאביס כדי דבר ראשון להיות חלק מהדיונים, להסביר את המקרים החריגים.

דרור רובינסון: כי באמת אני בא מצד של האמפתיה והרחמים על החולים.

דרור רובינסון: החולים נעזרים בקנאביס, אנחנו נתקלים בהמון מכשולים בירוקראטיים, אנחנו מבקשים בכל לשון של בקשה ליצור איתנו את הקשר כדי שנוכל להחליק את המכשולים הבירוקראטיים.

דרור רובינסון: תודה.

תמר זנדברג: האגודה שלכם מאוגדת בהסתדרות הרפואית?

דרור רובינסון: לא.

דרור רובינסון: ההסתדרות הרפואית נמצאת איתי בדיון.

דרור רובינסון: הם פעמיים דחו את מיקי דור שביקש להיות חלק והם אמרו לי שלדעתם קנאביס איננו רפואה.

דרור רובינסון: אני נמצא איתם בדיון מתמשך, אני שלחתי להם תקנון, אני ביקשתי להיות חלק.

יובל לנדשפט: מיקי דור יחד עם דרור יזמו את הקמת החוג או אגודה, ביקשו מהר"י אך זה לא הסתייע עד כה, אנחנו מניחים שלאחר מכן זה יסתייע.

דרור רובינסון: אנחנו סבורים שזה חייב להיות חלק מההסתדרות הרפואית.

דרור רובינסון: אנחנו נשמח לכל עזרה שאת, תמר, או כל אחד אחר יוכל לעזור כדי לשכנע אותם.

דרור רובינסון: אני הלכתי אליהם, מיקי הלך אליהם.

דרור רובינסון: הם קצת לא משתפים איתנו פעולה וחבל.

דרור רובינסון: אני חושב שזה חלק מהטיפול הרפואי ואני חושב שאנחנו יכולים לעזור לאנשים.

דרור רובינסון: אני אישית עזרתי ל-2500-2000 איש, הייתי רוצה לראות יותר אנשים כי אנחנו משנים את הרפואה.

תמר זנדברג: קודם כל תודה.

תמר זנדברג: אם אתה יכול לשים את האצבע במשפט אחד על הקשיים העיקריים – זה מה שדובר פה עד עכשיו?

תמר זנדברג: זה הקשיים הבירוקרטיים, זה הקשיים עם התקשורת מול ה- - -

דרור רובינסון: אני חושב שזה קושי של תקשורת ואני הייתי מאוד רוצה קשר בלתי אמצעי.

דרור רובינסון: אין לי בעיה פעם בחודש לבוא לירושלים לדבר על בקשות של חריגים.

דרור רובינסון: אני רוצה שאנשים יקבלו את הטיפול וזה באמת לא מעניין אותי אם זה אני הרופא המטפל או קופת חולים מכבי, קופת חולים מאוחדת או קופת חולים אחרת.

דרור רובינסון: אני מעבר לזה.

תמר זנדברג: יובל, מה מקשה?

תמר זנדברג: כבר יש רופאים, הבנו, נגיד, יש קופות חולים שדיברנו כבר בדיונים קודמים שהבעיה שההנהלות, בוא נגיד, לא תמיד רואות בעין יפה ויש איזה מסר שיורד לשטח ואלה באופן כללי נמנעים.

תמר זנדברג: אבל יש כבר רופאים שרוצים ומוכנים והלכו את הדרך הזאת.

תמר זנדברג: למה הרופא הכי פרו, שאני שמעתי לפחות, שיושב כאן, למה הוא צריך לשבת ולהצביע גם כן על קשיים.

תמר זנדברג: משהו כאן לא ברור לי.

יובל לנדשפט: התהליך עצמו של המדיקליזציה שאותו אומרים הוא תהליך מאוד מאוד מורכב - -

קריאה: המצאת מילה, תפסיק לחפור עליה.

קריאה: לפני 2013 לא הייתה את המילה הזאת.

יובל לנדשפט: גם התהליך של הכנסת הרופאים לעבודה הוא תהליך לא פשוט עם מערכות המחשב שהן לא פשוטות שעוד לא קיימות כולן - -

תמר זנדברג: לא, לא, לא, אתה בורח למקום מאוד קל שאנחנו נמצאים בו שלוש שנים - -

קריאה: יובל, תתפטר, זה הפתרון.

תמר זנדברג: יש היום 42,000 מטופלים.

תמר זנדברג: מדיקליזציה, לא מדיקליזציה – 10 שנים כבר הם מקבלים עם אותה שיטה של הזנת - -

יובל לנדשפט: לא נכון.

יובל לנדשפט: כי לפני 10 שנים לא היו 42,000 מטופלים, כי לפני 10 שנים לא היו - -

קריאה: אבל הם יכלו לגדל, יכלו לקבל שמן - -

יובל לנדשפט: זה בגלל שמשרד הבריאות - -

תמר זנדברג: נו אז מה, לא הבנתי, אתם צריכים לקבל מדליה על זה שעשיתם את העבודה שלכם.

תמר זנדברג: יופי, עשיתם, אבל עכשיו - -

יובל לנדשפט: עם הדרך הזו של יצירת אנטגוניזם גם אצל הקופות וגם אצל הרופאים אי אפשר יהיה להמשיך.

קריאה: נכון, אתה לא צריך להמשיך באמת.

תמר זנדברג: אל תאיים עלינו.

תמר זנדברג: אתה - -

יובל לנדשפט: זה קשה, לא אנחנו אומרים, הקופות אומרות.

תמר זנדברג: אני רוצה לשאול שאלה מדויקת, לא במדיקלזציה ולא במה יקרה ויקרה ששלוש שנים אנחנו שומעים הבטחות.

תמר זנדברג: למה רופא שהיום, היום, מטפל בחולים צריך לבוא לכאן בוועדה ולהתחנן שיקלו על הקשיים ועל החסמים הבירוקראטיים שלו.

קריאה: אני שלושה חודשים מחכה באישור שלו.

תמר זנדברג: זה לא מטופל שאתה יכול להגיד זה נכון וזה לא נכון.

תמר זנדברג: למרות שאני אגיד לך מהניסיון שלי, אני שש שנים פה בכנסת, אין דבר כזה שחדר שלם יושב ואומר משהו וזה לא נכון.

תמר זנדברג: אין דבר כזה.

תמר זנדברג: לא ראיתי, לא נתקלתי.

תמר זנדברג: יכול אחד קצת להגזים, אחד קצת לטעות, לא משנה, יש פה דבר שיטתי שאנחנו רואים אותו במשך שנים.

תמר זנדברג: עזוב את כל זה – יושב פה רופא שטיפל ב-2500 מטופלים, זה איזושהי אינדיקציה, למה הוא שלא קופות וזה לא כסף וזה לא הכשרות ולא כלום, למה הוא צריך לשבת כאן ולהתלונן על קשיים מולכם.

תמר זנדברג: איך אתה מסביר את זה?

יובל לנדשפט: בגלל שחלק מהעבודה המאוד קשה שמשרד הבריאות עושה של לעשות ולהרחיב את מעגלי הידע בעיקר אצל רופאים.

יובל לנדשפט: כתוצאה מכך הורחבו מעגלי הידע, יותר ויותר רופאים במשפחה ובקהילה ממליצים למטופל וכתוצאה מכך נוצר באמת מה שאמרנו בכנות, מה - -

תמר זנדברג: אבל זה לא נוצר, זה תמיד היה.

תמר זנדברג: מה שהוא מתאר עכשיו זה מהרגע הראשון.

יובל לנדשפט: לא נכון.

יובל לנדשפט: עומס חריג - -

תמר זנדברג: זה לא עומס, בחייך.

יובל לנדשפט: עומס חריג מאוד על היק"ר שיכול - -

תמר זנדברג: אוקיי, עכשיו בוא תענה - -

קריאה: למה לרון מאוגוסט אין רישיון?

יובל לנדשפט: נכון לכמות ההיצעים - -

קריאה: הנה יושב לידך החולה, אונקולוגי.

קריאה: רון, חולה אונקולוגי, גרורות במוח ועדיין אין לו רישיון.

תמר זנדברג: יובל, תשובה אחרונה בנושא המינונים בבקשה.

תמר זנדברג: איך זה ששוב אני אומרת, אנחנו שלוש שנים יושבים כאן על הבעיה הזאת של הבירוקרטיה.

תמר זנדברג: שלוש שנים אותו דבר.

תמר זנדברג: מעכשיו והלאה במקום שדברים ישתפרו עכשיו אנחנו שומעים על חיתוך שרירותי במינונים.

תמר זנדברג: איך את זה אתה מסביר?

יובל לנדשפט: על המטופלים של ד"ר גרינפלד?

קריאה: על כל המטופלים.

יניב פרץ: בשלוש שאלות שאני שואל אותך אתה לא עונה על אף אחד מהן.

יניב פרץ: אתה רוצה להתערב?

יניב פרץ: האם הספר הירוק מושתת על - - - האם כל הדיונים בספר הירוק מושתתים על קנבינואידים סינטטיים - -

תמר זנדברג: רגע, שאלה יותר בסיסית, למה אני שומעת כאן מבין 20 איש שדיברו חמישה מהם דיברו על חיתוך שרירותי של מינונים.

תמר זנדברג: למה?

יובל לנדשפט: החיתוך הוא לא שרירותי - - - ומשרד הבריאות, אמרתי את זה מראש, מעוניין להיטיב עם הפונים אבל הטבה עם הפונים זה לא אומר שיינתן קנאביס או חומרים אחרים בכל כמות ולכל דורש.

קריאה: לפי מה הגבלת?

תמר זנדברג: אני שואלת אותך דבר נורא פשוט.

תמר זנדברג: יובל, יש רופא, אתם הרי נסמכים על המלצת - - - אני חוזרת, זה באמת מושכלות היסוד.

תמר זנדברג: התחלנו כאן את כל הדיונים האלה מזה שבסוף בסוף הרופא אצלכם לא רואה את המטופל הרי, הוא לא רואה אותו, זה לא רופא מטפל, זה רופא מנהלתי, יחידה שמשרד הבריאות הקים כדי לנהל את העסק.

תמר זנדברג: יש רופא שרואה את החולה, הוא רואה אותו, הוא מתרשם מההשפעה של התרופה, הוא עושה אחריו מעקב.

תמר זנדברג: איך יכול להיות שזה מגיע אליכם ומינון נחתך מ-200 ל-30, כי אתם החלטתם שהרופא לא כשיר לתת 200?

יובל לנדשפט: כי אחד הרופאים שהוסמכו לכך לבחון את אותה המלצה של רופא ממליץ חושב אחרת מרופא ממליץ.

תמר זנדברג: לפי מה הוא בוחן את זה?

יובל לנדשפט: לפי מספר כללים, תלוי באיזו התוויה, תלוי בכללים - - - כאשר חלק מהמינונים שנחתכו הם מינוני עתק - - - שמשמשים - - - ששאלו את אותו רופא שהמליץ עליהם למה הוא רשם כאלה מינונים והוא אמר אני רשמתי את זה כדי לייצר את אותו שם - - - שאלו את אותו רופא שפגש את המטופל למה רשמת כזאת כמות אמר הרופא, על מנת לייצר את אותו שמן ריק סימפסון - - -חלק מהמינונים שהורדו, חלק גדול מהם, אני לא יודע אם כולם אבל אני מניח שחלק גדול מהם היו של רופא שכשנשאל הרופא למה רשמת כך וכך אמר, אני נותן את זה על מנת שייצרו שמן ריק סימפסון.

יובל לנדשפט: כולם יודעים.

יובל לנדשפט: זה פחות או יותר אמת, דיברנו גם על זה- -

קריאה: ומה הבעיה?

ליאור לביא: הם רוצים להרוג אותנו, לא רוצים שיהיה שמן סימפסון.

אבי בצון: אם רופא שלא רוצה לתת - - - רוצה למנוע טיפול המינימום זה שיקבע עם המטופל.

אבי בצון: רופא של היק"ר שלא רוצה לתת את הטיפול שיראה את המטופל.

אבי בצון: אין דבר כזה רופא מטפל בשלט רחוק בלי לראות, אפילו לא בשיחת וידאו.

אבי בצון: זה לא מקובל.

אבי בצון: הילד שלי, שאף אחד לא יקשקש לי, הוא נאלץ לנטוש רופאים, נאלץ הכל, מה, בשביל מה?

אבי בצון: זה לא הגיוני.

תמר זנדברג: כן, יובל.

מאיר יחיא קדוש: תגיד סליחה ונמחל לך.

יובל לנדשפט: הרצון הוא להביא לטיפול מושכל, יעיל ואפקטיבי בחולים.

יובל לנדשפט: לא על סמך רפואת מקרה ספציפי אלא על סמך מתודה קלינית סדורה ואחידה.

יובל לנדשפט: גם במקומות אחרים קיים הנושא שחולה הולך לרופא אשר פוגש אותו, ממלא תיק שלם, ורופא אחר בודק את אותה התוויה.

יובל לנדשפט: בעתיד תהיה כל אחת מהדרכים במדיקליזציה - - - כל אחת מהדרכים פתוחות לגבי החולה: האחת היא ללכת לרופא שימליץ לו ולשלוח את ההמלצה, השנייה ללכת לרופא עם סיוע מהקופות שבמקום ייתן לו רישיון.

יובל לנדשפט: והשלישית למלא בעצמו את אותו טופס ולשלוח ליק"ר שם התיק שלו ייבחן כאשר יש את ההמלצות.

תמר זנדברג: אתה רון?

רון צפריר: שמי רוני צפריר, אני בן 65 ויש לי מלנומה גרורתית ששום דבר לא עזר לה.

רון צפריר: קיבלתי את הטיפול הביולוגי הכי מתקדם שיש והוא לא עזר.

רון צפריר: ואז הגעתי לקנאביס.

רון צפריר: לא ידעתי מה זה קנאביס, אני לא מעשן.

רון צפריר: לקחתי את הגרם קנאביס של השמן במשך שמונה חודשים וכל הגרורות נעלמו לי.

רון צפריר: הבראתי.

רון צפריר: הסרטן הפך ממחלה ממאירה שהיו לי מספר שבועות לחיות למחלה כרונית ואני חי, עובד, מנשק את הילדות, מכין ארוחת ערב ואפילו הולך עם הכלב לים.

רון צפריר: מה שמקודם לא יכולתי לעשות.

רון צפריר: נגמר לי האישור, העברתי טופס לכבודו וגם פגשתי אותו פנים אל מול פנים באוגוסט.

רון צפריר: היום אנחנו בדצמבר.

רון צפריר: שלחתי בדרך עוד פעם כי אמרו לי רוני, תשלח שוב.

רון צפריר: שלחתי שוב, עד היום לא קיבלתי אישור.

רון צפריר: ובאתי למיקי הביתה, אמרתי מיקי, ימיי ספורים.

רון צפריר: הרופאים אומרים לי שימיי ספורים, יש לי גרורות בראש עכשיו.

רון צפריר: הפסיקו לי את המינון, הגרורות חזרו.

רון צפריר: הייתה גרורה אחת שנבהלו אז לקחו אותי מיד להקרנה, שלא רציתי לעשות.

רון צפריר: יש לי עוד שתי גרורות שמחכים שיתפתחו כדי לעשות לי הקרנה כדי להרוג אותם.

רון צפריר: לא רוצה הקרנה, רוצה קנאביס.

רון צפריר: אני אקח כל יום שני גרם קנאביס ואחרי חודשיים לא יהיו לי גרורות.

רון צפריר: למה אתה שולח אותי לקחת כימיקלים.

רון צפריר: אתה לא צריך לאשר שום דבר, זה לא שבאתי אליך עם תרופה, אתה צריך לבדוק את הכימיקל הזה, את הכימיקל הזה, זה כן ירוק-לא ירוק.

רון צפריר: זה צמח, גדל בטבע, אלפי אנשים מגדלים אותו בבית, אף אחד לא חולה, אף אחד לא ניזוק.

רון צפריר: לא רוצה ממך כלום, לא רוצה מהמדינה הזו כלום, דרך אגב זו לא מדינה שלי, מדינה ששולחת אותי למוות הפסיקה להיות מדינה שלי ואני מכריז פה בכנסת ישראל שאני הולך לעבור כל חוק אפשרי שיגן על חיי, כל חוק אפשרי.

רון צפריר: ואני אעבור אותו זקוף.

רון צפריר: אני לא רוצה אותו שלא יעשה בשבילי כלום, שילך קיבינימט.

רון צפריר: ואני גם לא רוצה אותך, ואותך אני אוהב, אני גם מצביע מרצ דרך אגב, אז הכל טוב, אנחנו במשפחה.

תמר זנדברג: אז אל תלך, תישאר.

רון צפריר: אם לא יהיה לי קנאביס את יודעת מי יישאר למעלה.

אורין פנסו: אין לו רישיון לגמרי עכשיו.

רון צפריר: את מבינה, אם לא היו הצדיקים האלה שדואגים לי ומספקים לי שמן כדי שאני אמשיך לחיות אני לא הייתי פה היום - -

קריאה: אל תגיד את זה כי יגידו שאני סוחר סמים כי אני דואג לחיים שלך.

רון צפריר: תמר, ואני רוצה הבטחה ממך, כי את בנאדם שמקיים הבטחות, את הישיבה הבאה הזו שאתם עושים אתם עומדים דקה דומייה לזכרי.

תמר זנדברג: חס וחלילה.

דנה בר-און: תמר, אני מצטערת אבל הוא צודק.

קריאות: - - -

קריאה: הכל בגלל סעיף 35.

רון צפריר: אם הבנאדם הזה, שיכול להיות שהוא בנאדם טוב, היה לו אינטגריטי והוא לא היה שפוט - - - הוא היה קם עכשיו - - - הוא היה שם את המפתחות עכשיו - - - להציל את האנשים - - -

קריאה: זה חלה שהלך לג'וני כי לא נתתם לא הסדרי בחירה.

אורין פנסו: ואם יש זליגה שהמשטרה תטפל בו, שהמשטרה תטפל בסוחרי סמים.

קריאות: - - -

קריאה: ד"ר מיכאל דור בטלוויזיה - -

קריאה: יש לי בבית שקיות 50 גרם תיקון עולם עם מספרי אצווה.

קריאה: הזליגה באה מהספקים.

קריאה: אני יכול להוכיח שהזליגה באה מהספקים.

קריאה: איך אליי הביתה הגיעו שקיות של 50 גרם של - - - יושבות אצלי בבית ארוזות עם מספרי אצווה - - - יש לי 50 גרם עם מספר אצווה בבית.

תמר זנדברג: חברים, תראו, מאיר וימית אתם שניכם דוברים אחרונים.

תמר זנדברג: אני מתנצלת אנחנו בחריגה - -

משה בר: לא יכול להיות שאני לא אדבר - -

תמר זנדברג: לא אבל אתה מדבר כל דיון ויש פה אורחים.

משה בר: יש לי משהו יותר חשוב ממה שלכולם פה.

משה בר: ושלחתי לך את זה במכתב.

תמר זנדברג: תודה.

תמר זנדברג: ימית, אחריה מאיר.

תמר זנדברג: אחרי זה אני מסכמת את הדיון.

ימית פורמוזה: אני מגיל 14 חולה באפילפסיה מאוד קשה.

ימית פורמוזה: כל החיים היו לי כל הזמן התקפים שלקחתי תרופות.

ימית פורמוזה: בשנים האחרונות התחלתי את הקנאביס הרפואי וכבר ששנתיים אין לי התקפים בזכות הקנאביס הרפואי.

ימית פורמוזה: היו לי חמשה התקפים בשבועיים, כל הזמן, לא יכולתי לא ללמוד, לא לעבוד, לא לתפקד.

ימית פורמוזה: מאז שאני מטופלת בקנאביס החיים שלי השתנו לטובה.

ימית פורמוזה: אבל יש לי קטע של הגבלות מינון, ההגבלות האלה פשוט פוגעות לנו בחיים.

ימית פורמוזה: אנחנו כל סוף חודש צריכים ללכת לחפש את התרופה שלנו מאנשים, לבקש תרומות מאנשים חולים בשביל שלנו, שיהיה לנו איך לחיות את החיים שלנו בטוב בשביל שלא יהיה לי התקף מחר או לא משנה מתי.

ימית פורמוזה: אבל זה שאני צריכה לחפש את זה ולשאול אנשים – תעזרו לי בשביל טיפול.

ימית פורמוזה: או קטע שאני צריכה נגיד הארכת רישיון, אני צריכה לשלוח לד"ר מיכאל דור הודעה לטלפון הפרטי שלו בשביל שיאשר לי את הרישיון שלי.

ימית פורמוזה: למה זה צריך להגיע למצבים כאלה שאנחנו צריכים להגיע עד לד"ר מיכאל דור לטלפון הפרטי שלו בשביל שיאשר לנו משהו.

תמר זנדברג: מאיר.

עופר כהן: אני במקום מאיר מדבר, הוא נותן לי.

תמר זנדברג: בבקשה.

תמר זנדברג: מה שמך?

עופר כהן: שמי עופר כהן.

עופר כהן: אנחנו הקמנו פורום של מטופלי קנאביס רפואי בישראל, אנחנו עוזרים למעל 600-500 אנשים בחודש, בהגדלות מינון.

עופר כהן: אני רוצה לדבר בצורה הכי פשוטה שיש – יש אנשים שהם חולים, 50%-40% מצרכני הקנאביס בעלי הרישיונות הם קבועים.

עופר כהן: אם בנאדם מגיש חידוש לרישיון למה הוא צריך לחכות 90 יום ו-100 יום ו-150 יום.

עופר כהן: יש פה לפחות 10-8 עמותות.

עופר כהן: אני עמותה, דנה עמותה, נטע עמותה, יש לנו מדפסת בבית אנחנו יכולים לעזור לך בתור משרד הבריאות להגיש לכם את החומר - - - אנחנו ממלאים - - - ילדה קטנה כמו הילדה של מאיר, היא יכולה למלא טבלת מינון, ילדה עם אפילפסיה שהיא יכולה לדעת - - - אם הוא יכול לדעת אם הוא צריך 20 טיפות או 30 טיפות - - - כמה עולה לגדל לקנאביס, כמה עולה, 6 שקלים לגרם, חסה עולה יותר יקר מלגדל קנאביס.

עופר כהן: תיקחו את הכסף של התרופה, תעשו לו בוסטים, תעשו בזה מה שאתם רוצים.

עופר כהן: תנו לנו, אנחנו החולים, אני חולה קרוהן, אני פוסט טראומה, אני ב-70 גרם.

עופר כהן: אני הגשתי לחידוש לפני חודשיים וחצי עד עכשיו לא קיבלתי.

עופר כהן: אני צריך - - - שייתן לי עד שאני אקבל כדי שתרוויחו עוד חודש שלא תיתנו לי את המינון.

עופר כהן: מה אתם רוצים מהחולים, אנחנו חולים שאנחנו חולים שאנחנו מתים.

עופר כהן: אני בנאדם בן 53, הרסתי את המשפחה שלי, אני בפוסט טראומה, אני בקרוהן, אני בפיברו, אני בפריצת דיסק, אני עם בריחת שתן, אני עם טיטול.

עופר כהן: מה אתה משחק איתי עם המינון?

עופר כהן: אני פסיכיאטרי.

עופר כהן: אתה לא נותן לי.

עופר כהן: אני מתקשר למיכאל דור בפרטי, אני אומר לו תשמע, למה לא - - - למה אתה מתקשר אליי בפרטי?

עופר כהן: אתה מיכאל דור מנפיק רישיונות, תן לאנשים.

עופר כהן: אתה נותן לי 60 גרם אחרי זה אתה מוריד לאנשים, אתה משאיר אנשים בחוסר מינון, זה תרופה.

עופר כהן: אתה יודע מה, התרופה לא עוזרת, בוא נגיד שקנאביס לא עוזר אבל התרופה משאירה אותי נורמאלי.

עופר כהן: היא תרופה - - - כל היום אני יכול לעשות ככה, אני בחוסר מינון של תרופה - - - כולם ככה, אנחנו לא רוצים כלום, תעשו מיליונים, תיקחו את החוות, תנו לנו בתור עמותות לעזור לכם לעזור לחולים.

עופר כהן: אנחנו לא רוצים כסף מזה, אנחנו לא רוצים כלום.

עופר כהן: תן לכל חולה לגדל עציץ - -

תמר זנדברג: עופר, תודה.

קריאה: תמר, אפשר להגיד משהו על ה- - -

תמר זנדברג: חברים, אני מסכמת את הדיון בבקשה.

מאיר יחיא קדוש: תמר, זה לא פייר, חצי דקה, נשאר מהזמן שלו, נתתי לו חצי זכות דיבור, נשאר לי עוד חצי.

תמר זנדברג: מאיר, זה לא הוגן מה שאתה עושה, אני מבקשת שתצא בבקשה.

מאיר יחיא קדוש: אני אגרום לך לא לסכם את הדיון.

מאיר יחיא קדוש: תמר, חצי דקה שנשאר לו מהזכות שלי, אני נתתי לו.

מאיר יחיא קדוש: אני רק רוצה להגיד עכשיו דבר אחד - - -

קריאה: מאיר, אתה פוגע בנו, אנחנו אנשים מכובדים.

מאיר יחיא קדוש: אני לא איש מכובד אז תגיד מה שאתה רוצה להגיד.

מאיר יחיא קדוש: אני מאיר קדוש, תראו אותי איך שאתם רוצים לראות אותי.

מאיר יחיא קדוש: אני שליח של בורא עולם, אני ראיתי בעיניים שלי ואני לפני שנה בוועדה שלך, תמר, הייתי, פה בדיוק, בוועדה שלך לפני שנה בדיוק.

מאיר יחיא קדוש: וכשאני צעקתי הוועדה שלך לא מתועדת בשום מקום, איפה היא, איפה כל המצלמות, מחקו אותה עם פסים צבעוניים.

מאיר יחיא קדוש: בא אליי פרופ' גרוטו אומר לי דבר איתי, אל תדאג.

מאיר יחיא קדוש: אני לא איבדתי קשר עין עם מיקי דור.

מאיר יחיא קדוש: הרישיון שלי נמצא פה, הוא חתום עם חותמת גומי בלי קשקוש.

מאיר יחיא קדוש: שנה רישיון קיבלתי מהכנסת, רישיון באופן חריג דרך רופא משפחה.

מאיר יחיא קדוש: אותו רופא משפחה הוציא 20 רישיונות, גם לכמה הורים שנמצאים פה וחולי סרטן שהוא הוציא להם ועד שגילו שהוא רופא משפחה עצרו לו את זה ואיימו עליו, אמרו לו שהוא רוצח וזה והרופא הזה גם כן יבוא ורוצה להגיד גם כן את הדברים שלו.

מאיר יחיא קדוש: עכשיו נמשיך הלאה לעניין שלנו כרגע שהילדה שלי היא במצב כזה שלפני חודש וחצי כבר אין לנו שמן מתיקון עולם של 30% - - - אני שלוש פעמים באתי אליהם כי אין משלוחים, שרשום באתר שיש, באתי ואמרו לי אין, היה בבוקר ונגמר.

מאיר יחיא קדוש: אז אני עם הילדה שלי בלי שמן עכשיו.

מאיר יחיא קדוש: לא אכפת לי, מבחינתי זה טוב, זה רק מוכיח את זה שזה תרופה שמרפאה ולא שמסייעת.

מאיר יחיא קדוש: היא חודש בלי שמן וברוך השם היא לא מפרכסת.

מאיר יחיא קדוש: היא הייתה מפרכסת קרוב ל-100 פעמים ביום.

מאיר יחיא קדוש: במשך 10 דקות היו לה עשרות פרכוסים.

מאיר יחיא קדוש: אני אסכם את דבריי עכשיו בזה שהצמח הזה זה צמח והם כרגע רוצים לשלוט בו בצורה שיעשו ממנו סינתוז שייצא בכדור או שייצא באיזושהי צורה שהם שולטים עליו ושאף אחד לא יכול לשלוט בזה.

מאיר יחיא קדוש: והם יודעים בדיוק שאי אפשר לשים את היד על הקנובינואידים בצורה פעילה לכולם, אפשר לשחרר את זה, לעשות כמו במדינות מתוקנות אחרות, לראות איך עשו את זה ולדעת לשנות את זה, לעשות מזה כסף שלא יהיה דבר כזה.

מאיר יחיא קדוש: תודה רבה לך תמר על כל מה שאת עושה וסליחה על הבלגן.

תמר זנדברג: אני חייבת להגיד שאני לא זוכרת דיון כזה קשה.

תמר זנדברג: ואני, כאמור, מלווה את הנושא הזה כבר שלוש וחצי שנים.

תמר זנדברג: יובל לנדשפט, יחידת קנאביס רפואי, משרד הבריאות, אתם חייבים להתעורר.

תמר זנדברג: אתם חיים על הר געש שמתלבה ומתפרץ על איפה שאתם יושבים ואצלכם עסקים כרגיל.

תמר זנדברג: זה לא יכול להמשיך ככה כי המחדלים שלכם מגיעים אלינו.

תמר זנדברג: מגיעים לרופאים, מגיעים לכנסת, מגיעים לחברי כנסת ששמעת פה.

תמר זנדברג: הם מגיעים ממצוקה ומתסכול של אנשים שלפחות מבחינתם, אתה שמעת אותם כאן, הם פשוט נלחמים על החיים שלהם.

תמר זנדברג: יש פה כשל מרכזי בתפקיד שלשמו הוקמה יחידת הקנאביס הרפואי.

תמר זנדברג: ולא רק זה, זה כשל מצטבר.

תמר זנדברג: כי אנחנו שלוש שנים מלווים מצב שאומרים לנו שהוא ישתנה.

תמר זנדברג: תוך כדי השינוי אנחנו רואים שלא רק שהמצב לא משתפר, אותן בעיות ישנות ממשיכות ואף מתרבות כי זה יותר מטופלים פלוס בעיות חדשות.

תמר זנדברג: זה לא הגיוני, זה לא סביר, זה בלתי מתקבל על הדעת וזה לא יכול להימשך ככה.

תמר זנדברג: אותה בירוקרטיה, אותם מינונים.

תמר זנדברג: אני לא מדברת כבר, שמת לב, מילה לא הייתה כאן על נושאים של התוויות ודברים כאלה שזה נושאים מחוץ, כביכול, לממסד הרפואי שעוד לא הגיע - - - וגם זה קיימנו כאן.

תמר זנדברג: אך ורק מה שתחת ידיכם – אך ורק בירוקרטיה, אך ורק פקסים, אך ורק קשר עם רופאים, אך ורק טלפונים למטופלים, אך ורק מינונים שאתם חותכים באופן שרירותי פעם אחר פעם אחר פעם.

תמר זנדברג: ואז אומרים לנו זה נראה לנו לא טוב בלי לראות את המטופל אפילו.

תמר זנדברג: זה לא יכול להיות וזה שלוש שנים.

תמר זנדברג: אני לא מוכנה לסכם כאן עוד דיון ולשלוח אתכם מה ששלחתי אתכם 1000 פעם בעבר וכל פעם אתה חוזר לי עם אותן תשובות – כשיהיה והמדיקליזציה וזה.

תמר זנדברג: לא רק שלא קורה כלום, המצב רק מורע.

תמר זנדברג: איך זה יכול להיות?

תמר זנדברג: לכן אני רוצה לבקש לערוך דיון חירום בהשתתפות השר והמנכ"ל פה בוועדה.

תמר זנדברג: אני רוצה שאת כל הדיון הזה אנחנו נקרין בשידור חוזר בהשתתפות סגן שר הבריאות ומנכ"ל המשרד.

תמר זנדברג: לא ייתכן שהדבר הזה נעצר באיזשהו צוואר בקבוק ושם הוא נשאר ואנחנו חוזרים וטוחנים וטוחנים וטוחנים.

תמר זנדברג: אני מודה, אני לא זוכרת מתי יצאתי מתוסכלת ככה מדיון אבל אנחנו לא נרפה מזה.

תמר זנדברג: אנחנו נשב פה עם השר ועם המנכ"ל, ואם יהיה צורך נביא צו הבאה, כדי לקיים את הדיון הזה ולראות איך משרד הבריאות דואג למטופלים שלו, מקיים את החובה שלו, זה הכל.

תמר זנדברג: אם אתם לא מסוגלים, תמצאו ובמיידי דרך אחרת.

תמר זנדברג: אגב, אני אישית נתתי לכם את הדרך הכי פשוטה, שחררו את הרופאים לתת את הרישיונות.

תמר זנדברג: אתם לא מאמינים איזה מהפכה זה יעשה, אני אומרת לך את זה שנתיים.

תמר זנדברג: ואמרתם שתבחנו את זה, חזרתם, כן, לא, אחרי ההסמכה.

תמר זנדברג: עכשיו אחרי שנתיים יש לכם 150 רופאים, מהם אותם 14 רופאים אונקולוגיים שמהתחלה לא הייתה איתם בעיה.

תמר זנדברג: אין, אתם פשוט כשלתם בטיפול בחובה שלכם, אין לי מילה אחרת לתאר את זה.

תמר זנדברג: זה כשל קולוסאלי שפשוט אתם חייבים לשנות כיוון 180 מעלות כי את אותן תשובות ואת אותם דברים לעוסים אי אפשר להשאיר ככה.

תמר זנדברג: ולכן הוועדה תזמין לדיון חירום את השר ואת מנכ"ל המשרד, תביא בפניהם את כל מה שעלה פה, גם מהפרוטוקול, גם מהפניות האינסופיות שהצטברו אלינו שהן כולן חוזרות וחוזרות לאותם דברים, ואנחנו נדרוש מהשר להתוות מדיניות פשוט אחרת.

תמר זנדברג: כי ככל הנראה, וברור כאן שזאת לא עובדת.

תמר זנדברג: אנחנו כמובן נודיע לכולם על מועד הדיון לאחר שנתאם אותו.

תמר זנדברג: ואני מודה לכולם, הישיבה נעולה.